recursal/SuperWikiNEXT-32B huggingface dataset:
格陵蘭島
**格陵蘭島**（粵拼：gaak3 ling4 laan4 dou2；丹麥文：**Grønland ø**）係世界第一大島，有2,166,086平方公里，差唔多有一個西歐嘅總面積咁大。而呢個島喺北美洲嘅東北面，北大西洋同北冰洋之間，冰島嘅西北邊。

名
-

喺丹麥文入面，「格陵蘭」（丹麥文：Grønland）就係「綠色嘅土地」（丹麥文：det grønne land）噉解，而呢個島係因為上面係丹麥管嘅自治省——格陵蘭先至改咗噉嘅名。

敘述
--

格陵蘭島嘅冰雪世界
格陵蘭島附近嘅平均海拔高度
雖然丹麥文話佢係個綠土，但係呢度係一片白雪雪嘅冰雪世界，因為成個島有85%嘅地面都有好厚嘅冰面響度。而冰面嘅平均厚度有1515米，重高過而家嘅世界第一高塔——阿聯酋嘅哈利發塔（839米），差唔多有喺中國山東入面嘅東嶽泰山（1524米）咁高。而最厚嘅冰面可以去到3410米咁厚，差唔多有中國西邊嘅青藏高原最矮海拔地區（3500米）咁高。而冰塊方面，有2,600,000km³咁大，淨係排喺南極洲嘅後面，佢係世界第二大冰庫。其中呢個島最北邊——摩利斯遮宿角，唔單止係地球最北邊嘅角，而且係地球最北邊嘅陸地，甚至重係地球入面距離北極最近嘅陸地。因為摩利斯遮宿角距離北極點都只係得707公里（同由增城去到廈門嘅324國道嘅長度差唔多）。

極晝同極夜
-----

內文：極晝同極夜
而呢個島係成日出現極晝同極夜嘅，因為格陵蘭島有五分之四嘅面積都喺北極圈入面。每年一到咗10月，島入面大部分地區都入咗夜晚黑，而嗰度嘅夜晚黑係連續5個月都唔見到太陽出嚟，凈係見到月光同星星。雖然話喺每年嘅4月開始一直到9月為止都可以見到太陽，但係佢升得好矮，凈係喺地平線度轉下轉下。

氣候
--

格陵蘭島嘅氣候方面，係好鬼凍，凍到連阿媽都唔認得咁滯。即使喺北半球比較熱嘅7月份，佢嘅平均氣溫方面，最熱嘅凈係去到8.3——9.6℃，一到咗北邊同中間嘅內陸地區就降到-10.7℃到-7.8℃喇；而1月份嘅北半球比較凍嗰時，格陵蘭島嘅平均氣溫就降到-40℃以下。嗰度一年入面都攞唔到幾多嘅熱量而搞到成個島凈係識落雪，而唔識落雨。結果由於受到壓力嘅作用關係，就慢慢噉變咗冰，最後就變成好厚嘅冰層響度。

生物
--

喺格陵蘭島附近地區生活嘅鯨魚
雖然話格陵蘭係一片冰雪世界，但唔係乜都冇。因為到咗夏天嗰陣，海邊地區成日都見到綠色響度。島入面重見到馴鹿、北極熊、北極狐同海豹、企鵝呢啲嘢響度，而近海地區重見到鯨魚、鱷魚同沙甸魚等。

居住人種
----

呢個島入面住咗50000個居民，大部分都係啲愛斯基摩人嘅混血人種，不過佢哋都住喺比較暖嘅西南海邊地區（例如努克）。不過島入面啲居民養咗50000幾條狗響度，不過啲居民都係帶住佢去打獵同騎住佢嘅雪趫嚟睇啲靚雪景。

相關書籍
----

* 《世界第一大岛——格陵兰岛》 中国少年儿童百科全书 自然·环境 第225页 浙江教育出版社 ISBN·7-5338-1946-2/G·1942
* Скотт Дж. Ледниковый щит и люди на нём.

出面網頁
----


維基同享有多媒體嘅嘢：  
**Greenland**

* Гренландия. "БСЭ".
* ГРЕНЛАНДИЯ. "Кругосвет".
* 全国文化信息资源共享工程网. 〈世界第一大岛--格陵兰岛〉.
深屈形勢
灣南屋宇
渡頭見港珠澳大橋
**深屈**，香港一地，亦係一村，喺大嶼山西北，來住沙螺灣過䃟石灣到大澳山徑中途。佢對出有深屈灣，灣形入得好深，灣口向北。後面南方谷地，亦相當深，當中一支去到昂坪。深谷之故，涌水甚多，集成一支，北流入灣。人煙稀少，有條深屈道通到車。行政上歸離島區。

舊時村人捉魚種米，現今養蠔種菜種生菓為業。

地理
--

深屈人煙，按形勢分為三笪，灣南、灣東、灣西。

灣南為深谷出口，涌流入灣，又有深屈道行車，道尾有渡頭。涌口澤地淺灘，有紅樹林。沿涌流而上，就開做田地。屋宇大多排喺岸東，近來住山徑。深屈道入自西南面，北走，近岸同往來山徑匯合重疊，東屈，以橋渡涌，再沿岸西北，到渡頭而止，同屋宇睇齊。

灣東細谷，亦有涌水。近岸有地名南田。屋宇散佈谷內，當中有名得李鳳園。溯谷而上，有勝覺下苑，來往山徑側邊。

灣西叫茜草灣，又一細谷，田地為主，屋宇甚少，皆喺谷北。岸邊有紅樹林。來往山徑過佢南面，有分叉沿岸入茜草灣。相傳大明同西洋水戰喺茜草灣。按西洋即葡萄牙。

望向灣口，可見港珠澳大橋。

行政
--

離島區區議會，大嶼山大多數村，都歸入大嶼山選區，深屈都唔例外，同大澳、梅窩、貝澳、大蠔、長沙等等一齊。

生意
--

有幾間士多，亦兼做茶水檔。

交通
--

要車去深屈，只得搭大嶼山的士，無巴士行。有渡頭，但無渡輪。要去一係私家車私家艇，一係行路，或者踩單車。

行路嘅話，可以由大澳行過去，或者沙螺灣行過去，行山人稱為東澳古道，東涌來往大澳咁解。又或由深屈道行落山。

攷
-

1. ↑  〈離島區〉 (PDF).
**柏立基**，OBE，GCMG（**Robert Brown Black**，1906年6月3號—1999年10月29號）係第3任星加坡總督（1955年6月30號至1957年12月9號）同第23任香港總督（1958年1月23號至1964年4月1號），仲曾經做過香港輔政司（1952年至1955年）。

生平
--

### 早年

柏立基響蘇格蘭愛丁堡出世，父母係斯特凌郡波蒙特（Polmont）人。佢細個入讀佐治華生書院（George Watson's College），之後升讀愛丁堡大學歷史科，響1928年以文學碩士身份畢業。之後，佢曾經諗住加入英屬印度政府，但係佢最終選擇參加英國政府搞嘅考試。最後，佢考試合格，響1930年加入英屬馬來亞政府。

### 政治生涯

最初佢係做金文泰嘅私人秘書，但就因為佢覺得金文泰太過傲慢而申請調職，於是佢先後畀人調去新加坡、彭亨、霹靂同埋柔佛，響1939年畀人調去加勒比海千里達做助理輔政司，總算係好少少。不過冇幾耐就爆發二戰，所以佢又畀人調返嚟英屬馬來亞，出任外匯管制委員會秘書。

之後，佢因為二戰而被迫入伍當兵。響1941年，發生咗珍珠港事件，於是柏立基就畀人調去情報兵團。冇幾日，日軍就攻破咗全個英屬馬來亞，仲捉咗五萬個戰俘，好彩柏立基走得快，冇畀日軍捉到。之後，佢畀政府指派參加「43號特別軍事任務」，負責響婆羅乃一帶組織游擊隊打日軍。1942年，柏立基畀日軍捉到，畀日軍拉返去英屬馬來亞嘅戰俘營。到1945年8月，日本宣佈無條件投降，柏立基先至獲釋。之後，佢重新入返政府做嘢，響1946年出任北婆羅州副布政司，期間佢仲獲得OBE勳銜。

響1952年，佢正式調過嚟香港，接替列誥出任香港輔政司（而響佢嚟之前由杜德暫任輔政司一職）。佢負責幫時任港督葛量洪處理經濟，仲曾經三次出任署理港督。當時，佢面對唔少問題，包括新中國嘅成立，令到好多人都走難過嚟香港，為香港社會帶嚟沉重負擔；除此之外，因為韓戰，美國對香港實施禁運，對於香港嘅轉口貿易造成好大打擊。

而佢阿頭葛量洪好憎香港政府嘅官僚作風，佢覺得政府啲人太過死板，但係佢認為柏立基為人好有幽默感，於是佢就係好睇起柏立基，讚柏立基係「香港仔」（Hong Kong Boy），仲話柏立基第日好有可能出任港督一職（後嚟預言真係實現）。

響1954年12月，佢獲任命做星架坡總督，響1955年正式返去英國任命，期間仲獲勳GCMG勳銜，做埋爵士。

響1955年6月，柏立基抵達星架坡，正式接替列誥做星架坡總督。雖然係升咗做總督，但係佢就面對住好嚴峻嘅政治考驗。因為響1954年，星架坡實施新嘅憲法《林德憲法》（Rendel Constitution），以星架坡立法議會取代原來嘅立法局，仲響同年4月搞第一次大選，結果由馬紹爾領導嘅勞工陣線勝出，而首席部長一職就由馬紹爾出任。而馬紹爾為首嘅勞工陣線反對殖民主義，加上當時星架坡要求自治同獨立嘅聲音比以前多，示威同埋罷工潮仲要一浪接一浪，搞到柏立基要承受好大壓力。

榮譽
--

* 香港大學名譽法學博士（1963年）
* 香港中文大學榮譽法學博士（1964年）

攷
-


維基同享有多媒體嘅嘢：  
**Robert Black (colonial administrator)**

1. 1 2 3 4 5 6 7 8 9  *Oxford Dictionary of National Biography*. Oxford University. 2004年.
2. 1 2  *Who's Who*. London: A & C Black. 1999年.
3. 1 2  *London Gazette,*. 1929年.
4. 1 2  *"Sir Robert Black"Singapore Infopedia*. Sutherland, Duncan. 2010年.
5. 1 2  *The Colonial Office List*. Great Britain: Colonial Office. 1951年.
6. ↑  "The London Gazette". p. 4.`{{cite web}}`: CS1 maint: url-status (link)
7. ↑  *SIR ROBIN BLACK*. The Economist. 1999年.
8. ↑  *Spurr, Russell*. Excellency: the governors of Hong Kong. 1995年.
9. 1 2 3  *"Obituary: Sir Robin Black"*. Miles, James. 1999年.
10. ↑  *OFFICIAL REPORT OF PROCEEDINGS*. Hong Kong: Government Printer,. 1995年.`{{cite book}}`: CS1 maint: extra punctuation (link)
11. ↑  *"Singapore"*. WorldStatesmen. 2007年.
12. ↑  "Supplement to Issue 40497".`{{cite web}}`: CS1 maint: url-status (link)
13. 1 2 3  *Historical Dictionary of Singapore*. Corfield, Justin. 2010年.
14. 1 2 3  李光耀 (1998年). 《《李光耀回憶錄—風雨獨立路》》. 外文出版社.
15. ↑  〈柏立基 - 檔案 - 名譽博士學位畢業生 - 香港大學名譽博士學位畢業生〉 (繁體中文). 香港大學.
16. ↑  第1屆大會 (1964) | 頒授學位典禮 | 香港中文大學，香港中文大學 （繁體中文）

拎
-

| 政府職務
 |
| --- |
| 上一任**杜德（暫任）** | **輔政司署**1952年–1955年 | 下一任**侯士（暫任）** |
| 上一任**列誥** | **星加坡總督**1955年–1957年 | 下一任**顧德** |
| 上一任**戴維德（暫任）** | **香港總督**1958年–1964年 | 下一任**戴斯德（暫任）** |

| * 睇
* 傾
* 改
香港總督 |
| --- |
| 砵甸乍 - 戴維斯 - 般含 - 寶寧 - 羅士敏 - 麥當奴 - 堅尼地 - 軒尼詩 - 寶雲 - 德輔 - 羅便臣 - 卜力 - 彌敦 - 盧吉 - 梅含理 - 司徒拔 - 金文泰 - 貝璐 - 郝德傑 - 羅富國 - 楊慕琦 - 葛量洪 - 柏立基 - 戴麟趾 -麥理浩 - 尤德 - 衛奕信 - 彭定康 | 香港總督旗（1959－1997） |
**張寶勝**（1960年—2018年8月3號）係中國大陸曾經喧囂一時嘅特異功能者同氣功大師，被視為中國特異功能嘅代表人物。香港唔少賭片嘅角色都取材自佢。

生平
--

1960年，張寶勝喺南京出世，原名**沈繼寶**。父母因家境困難，未滿月即將張寶勝交由長春嚟南京醫病嘅楊女士收養。楊女士返到長春冇幾耐之後又將張寶勝送畀其中一位姐姐撫養，跟隨夫姓姓張。

1970年代，張寶勝初中畢業後喺遼寧本溪一座鉛礦場裏面工作。

1980年代初，随着中國大陸「人體特異功能」同「氣功熱」興起，張寶勝開始活躍於社會，宣稱自己有「非眼視覺」功能，可以「藥片穿瓶」、「透視信封內文字」、「空手彎鋼勺」、「耳朵識字」等名目眾多嘅「特異功能」。1982年，張寶勝被氣功特異功能組織調到北京。同年5月，為中共元老葉劍英同王震表演特異功能，據稱表演好成功。佢嘅特異功能被認為可用於軍事目的，因而於1983年6月2號，經中國國防科工委批准，張寶勝被正式調入507所。贏得「神人」 、「中國聖人」、「國寶級氣功師」等美譽，據稱享受中央領導級待遇。此後，張寶勝四處為政要名流發功醫病、做氣功報告，足跡遍及中國大陸同香港。

1988年5月，以于光遠同中國科學院院士何祚庥為首嘅反對特異功能人士同支持張寶勝嘅人士共同測試咗張寶勝嘅「藥片穿瓶」能力；結果實驗唔成功，事後何祚庥認為張寶勝存喺作弊行為。同年7月，中國原子能科學研究院嘅研究人員對張寶勝嘅特異功能進行咗實驗觀測研究，認為張寶勝嘅特異功能屬實。1991年，《超人張寶勝》一書大量公開發行。同年，電視劇《超人張寶勝》喺好多電視台播出，一時影響甚廣，甚至被邀請為中央電視台春節聯歡晚會嘉賓。

雖然張寶勝多次表演特異功能失敗，但直到1995年，何祚庥測試張寶勝一事以《張寶勝敗走麥城記》為題喺《中國青年》雜誌上披露後。張寶勝至逐漸銷聲匿跡。後傳佢因詐騙一度被捕。90年代香港曾經拍下唔少有關賭博嘅電影，如周星馳《賭聖》系列中嘅「大軍」以及廣東特異功能隊，靈感據說都係嚟自張寶勝。

2018年8月3號，張寶勝因心臟病喺北京去世。

參考
--

1. 1 2 3 4 5 6 7  韓海 (2014). 《骗局曝光 走下神坛的大师们》. 成都: 成都時代出版社. pp. 80–86. ISBN 978-7-5464-1054-8.
2. ↑  甄玉 (2002). 〈"超人"张宝胜其人其事〉. 《科學與無神論》 (6): 41–47.
3. 1 2 3 4 5 6 7 8  〈30年前把中南海骗得一愣一愣的"气功大师"张宝胜病逝〉. 《法廣》 (中國中文). 2018年8月6號. 原著喺2018年8月7號歸檔. 喺2018年8月8號搵到.
4. 1 2  嚴實 (1999年). 《世纪巨骗李洪志》. 北京: 大眾文藝出版社. pp. 204–205. ISBN 7-80094-398-4.
5. ↑  李慶利,杜學仁,陳永壽,周書華,關遐令,楊楨,張錦榮,程微微,施所朗,馬桂蘭,蘇勝雨,朱天成,郝秀紅 (1990年). 〈用微观实验手段研究人体特异功能使物体穿过器壁的现象〉. 《原子能科學技術》. **24** (1): 92–96. 原著喺2018年8月6號歸檔. 喺2018年8月8號搵到.`{{cite journal}}`: CS1 maint: multiple names: 作者名單 (link)
6. ↑  諸葛喜漢 (1991年). 《超人张宝胜》. 廣東人民出版社. ISBN 9787218006284.
7. ↑  〈"气功大师"张宝胜去世 曾为叶剑英表演〉. 《多維新聞》. 2018年8月4號. 喺2018年8月8號搵到.

|  |  |
| --- | --- |
| 權威控制 | 
* WorldCat
* VIAF: 51544803
* LCCN: nr91016996
* ISNI: 0000 0000 6416 702X

 |
唔好同ViuTV搞亂。
**Viu**係一個OTT平台，由香港電訊盈科媒體喺2015年10月26號推出，服務範圍包括香港、馬來西亞、星加坡、印尼同印度，主要提供日本同韓國劇集重溫。

皆因佢個名同免費電視頻道ViuTV好似，啲人成日搞亂兩者，所以佢又會自稱「**黃Viu**」，沿自佢個App用黃色做主色。

Viu亦有自家製嘅節目，喺2022年打造**Viu Original Studio**牌頭，曾經由資深媒體人杜之克領軍，2023年分拆出獨立製作團隊**Studio VO**。而到目前為止以**Viu Original**名義出品嘅兩套香港劇集，實際上都係外判畀本地製作有限公司去拍。

Viu自家製嘅香港節目同劇集
--------------

Viu Original
* 2022年：《＃她和她的戀愛小動作》
* 2023年：《轉角浣紗街》

Studio VO
* 2023年：《Food Buddies》（喺ViuTV播出）

出面網頁
----

* Viu

  


| * 睇
* 傾
* 改
香港 香港OTT平台 |
| --- |
| 通過智能電視 / 機頂盒 / 手機 / 平板電腦應用程式提供點播服務 | 

|  |  |
| --- | --- |
| 香港本地平台 | UTV · i-cable FANHUB · viu · MyTV SUPER · nowe · now隨身睇 · RTHK SCREEN · 亞洲電視數碼媒體 · HMVOD · ~~GOTV~~ · ~~香港電視~~ |
| 來自中國大陸品牌 | ~~樂視~~ · 愛奇藝 |
| 海外品牌 | Netflix · HBO GO · Disney+ · Paramount+(將會喺2023年推出) |

 |
| 僅提供自家製作節目/短片 | 龍耳電視 · 毛記電視 |
| 提供自選視像新聞 / 即時新聞直播 | on.tv東網電視 · ~~蘋果動新聞~~ · 無綫新聞 · 有線新聞 · now新聞 · 香港電台 |
**張伯苓**（1876年4月5號—1951年2月23號），名**壽春**，字**伯苓**，以字行，天津人，中國近代教育家、體育活動家、政治人物。張伯苓早年畢業嚮北洋水師學堂航海科，曾喺美國哥倫比亞大學研修高等教育，上海聖約翰大學、美國哥倫比亞大學名譽博士。張伯苓係以南開大學、南開中學等為代表嘅南開系列學校嘅創始人及校長，亦係國立西南聯合大學創始人和常務委員之一，佢還曾擔任中華全國體育協進會理事長，以及考試院行憲後首任院長。

張伯苓嚮1895年畢業於北洋水師學堂，曾喺北洋水師實習並親歷甲午海戰同北洋水師嘅覆沒，退役返到天津後轉而興辦教育，適逢天津紳士嚴修倡導興辦新學，聘張伯苓主持嚴氏家塾，此後張一生從事教育事業，創辦南開中學、南開大學等南開系列學校，接辦自貢曙光中學，從南開派員支援東北大學並義務擔任東北大學校董會委員，參與創建國立西南聯合大學並擔任常務委員。因創辦新式教育，張伯苓被尊稱為「中國現代教育嘅一位創造者」，作為中國奧林匹克運動嘅先驅，因其領導嘅南開中學喺1908年提出奧運三問而被譽為「中國奧運第一人」。晚年，張伯苓曾介入政治領域，擔任第一屆國民大會代表及考試院院長，同時與蔣中正、周恩來等人交好，喺第二次國共內戰結束後一度喺海峽兩岸評價兩極化。直至1980年代，海峽兩岸對張伯苓嘅評價趨於一致：張伯苓唔僅係南開嘅旗幟，亦係中國近代教育領域一個頗為獨特嘅成功者。

張伯苓太太王淑貞，兩人育有四子。除四子死於抗日戰爭時期外，其餘子女都喺文化大革命時期受到迫害。

生平
--

著清軍軍服嘅張伯苓
### 早年生涯

1876年，時值清光緒二年，張伯苓出生於天津。1882年，張伯苓6歲時入私塾開始讀書。1891年，張伯苓考入北洋水師學堂航海科學習駕駛。報考北洋水師學堂嘅原因有三，其一，該校為公費，可減輕家庭負擔；其二，海軍為當時新創兵種，天津為港口城市，故海軍喺當時被認為前程遠大；其三，張伯苓有從軍報國嘅誌向。

喺學習期間，1894年，張伯苓以最優等第一名畢業於北洋水師學堂，與18位完成學業嘅同學被派往北洋水師實習，隨艦隊參加咗甲午戰爭並目睹咗北洋水師嘅全軍覆沒。此後，由於無軍艦進行實習，張伯苓只好返到天津嘅家中等候派遣。1895年9月，張伯苓自北洋水師學堂航海科第五屆畢業。同年冬，張伯苓娶天津宜興埠安氏，但婚後五日，安氏因結核病去世。1896年春，奉父母之命，張伯苓續娶王淑貞，婚後冇耐即被派赴通濟號練習艦服務。1898年，繼日本之後，英國強租威海衛，清廷派大員乘通濟艦赴山東辦理接收及轉讓手續，張伯苓隨該艦前往。該艦到達威海衛嘅第一日即降下日本國旗，升起大清嘅黃龍旗。第二天，又降下大清嘅黃龍旗，升起英國國旗。張伯苓目睹此次「國幟三易」嘅接收及轉讓儀式，感覺喪權辱國。自威海衛歸來後，張伯苓認為通過參加海軍報國無望，乃決定退役。

攷
-

1. ↑  鄭致光 (1989). 《張伯苓傳》. 天津: 天津人民出版社.
2. ↑  孫彥民 (1971–09). 《張伯苓先生傳》. 臺北: 臺灣中華書局.`{{cite book}}`: CS1 maint: date format (link)

出面網頁
----


維基同享有多媒體嘅嘢：  
**張伯苓**

* 張伯苓喺分面應用主題詞表識別碼嘅資料 改維基數據
* 張伯苓喺虛擬國際權威檔案識別碼嘅資料 改維基數據
* 張伯苓喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 39697056
* LCCN: n85333483
* ISNI: 0000 0000 6313 8737
* SUDOC: 111380014
* BNF: cb15585655h（資料）
* NLA: 36642197
* NKC: jx20140428004

 |



|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
精子同卵子接觸嘅嗰陣，即將展開受精過程
**精蟲**（粵拼：zing1 cung4）又叫做**精子**（zing1 zi2；英文：**spermatozoon**）係男性或者其他公嘅生物嘅生殖細胞。精蟲同卵子結合成受精卵，跟住發育做胚胎。

對後人嚟講，精蟲細胞畀咗大約一半嘅遺傳物質。喺哺乳動物入面，後人嘅性別由精蟲去決定：有Y染色體嘅精蟲受精之後發育做男性後人（XY型），有X染色體嘅精子受精之後發育做女性後人（XX型），卵子淨係提供X染色體。精蟲最初畀雷文霍克喺1677年搵到。

構造
--

精蟲主要由頂體、細胞膜、細胞核、有精子特徵性嘅螺旋狀粒線體同鞭毛所構成。頂體有溶解酶。喺精子同卵子接觸嗰陣，溶解酶會被釋放出嚟，融咗卵子嘅透明帶（zona pellucida）後同卵子結合，變成受精卵。

人類嘅精蟲形狀好似一隻小蝌蚪，大約長50-60微米（0.05-0.06毫米），係人體入面最細嘅細胞。佢個頭嘅細胞核負責攞親代嘅遺傳基因，中段含有大量線粒體以提供能量，條尾部就有運動功能，令精蟲可以向前游。

產生
--

精蟲發生（spermatogenesis）係有性生殖嘅雄性動物長達250米嘅睾丸入面，生殖細胞喺精原細胞一直發育到成熟精子嘅過程。

而人類一次正常嘅射精過程入面，佢射出嚟嘅精液，精子嘅數目大約有2億至5億個咁多，但係喺精液嘅總體積入面淨係佔好細嘅比例。

  

原始生殖細胞經有絲分裂，分裂做好多精原細胞。精原細胞之後變咗做初級精母細胞。一個初級精母細胞經減數分裂之後，變做兩個次級精母細胞。兩個次級精母細胞經過減數分裂後變成四個精細胞。精細胞經過分化/精子形成為單倍體嘅精子。

死亡
--

精蟲死亡係因為喺空氣逗留得太耐。一般情況下，精蟲喺陰道一個鐘之後就唔會郁，兩個鐘後就會死。

參考
--

1. ↑  **精蟲**（Sperm、Spermatozoon）－《《中文主題詞表》》 (PDF). 臺北市: 國家圖書館. 2005年修訂版. pp. 頁372. ISBN 957-678-430-1. `{{cite book}}`: Check date values in: `|year=` (help)
2. ↑  〈精子 A+醫學百科〉. 喺2014-04-05搵到.

* 精子由咩組成？Yahoo 知識+
* 精子和卵子是怎麼結合阿???10點 Yahoo 奇摩知識
* 精子遇到空氣就會死？ Yahoo知識+

出面網頁
----


維基同享有多媒體嘅嘢：  
**Spermatozoon**
座標: 22°15′52″N 114°11′14″E﻿ / ﻿22.26444°N 114.18722°E﻿ / 22.26444; 114.18722

 呢篇文講一個叫「香港島」嘅島。搵緊香港嘅所有島嘅話，請睇「**香港嘅島**」。
「港島」跳轉嚟呢度。要睇日本嘅人工島，請去「**港灣人工島**」。

香港島嘅夜景
**香港島**，簡稱**港島**，係香港境內主要嘅島，亦係香港第二大島，面積78平方千米，係現時香港嘅政治經濟中心。

島南嘅赤柱係香港開埠前嘅政治中心，後尾因為啲鬼佬唔習慣定居起又潮濕又大風嘅海岸，同埋嗰時赤柱一帶啱啱有場疫病，食水有少少污糟唔夠太多人用，土地又少，當地唔鍾意鬼佬風俗嘅華人又多。後尾改設島北域多利城（又叫做女皇城或維多利亞城，英文名*Victoria City*）為英國殖民香港最早發展嘅地方，一直係香港嘅商業同政治中心。嚟香港嘅英國人同移居香港嘅華人，最初就係住響呢個城。香港島同九龍半島之間隔住個維多利亞港，個港係以前進出香港嘅貿易船隻停泊嘅港口。

島上面最高嘅山係太平山，海拔554米。

行政
--

香港島喺香港嘅位置（紅色部份）
香港島嘅行政分區有：

* 中西區
* 東區
* 南區（包括鴨脷洲）
* 灣仔區

*註：*香港島唔屬於離島區。

歷史
--

香港島嘅舂坎角發現過五、六千年前嘅陶器呀咁，鋼線灣同埋黃竹坑都出土過唐朝嘅文物. 海底隧道入口（以前嘅奇力島，又叫做燈籠洲）出土過裝有隋朝去到元朝嘅銅錢。

秦征百越之後，香港島同埋香港其他部份開始成為中國領土。

第一次鴉片戰爭期間嘅1841年1月20號，英國嘅中國商務代表（未獲清廷承認）兼皇家海軍軍官查理義律（Charles Elliot）最先佔領香港島。清朝打輸咗之後，1842年簽訂《南京條約》割讓香港島畀英國。

地理
--

香港島係香港第二大島，排喺大嶼山之後。香港島面積約佔全香港面積嘅7%，同九龍半島隔維多利亞港相望。

人口
--

2000年，香港島嘅人口有1,367,900人，約佔全香港人口嘅19%。人口密度每平方公里18,000，高過整體密度（7,000/km²）；加上九龍嘅人口共佔全港人口嘅47%。

交通
--


維基同享有多媒體嘅嘢：  
**Hong Kong Island**

* icon地理學指南

### 地面交通

山頂纜車係香港最長歷史嘅公共鐵路，來往爐峯峽、半山區同中環。

香港電車行港島北岸，來往堅尼地城至筲箕灣，以及服務跑馬地。

連接香港島同鴨脷洲嘅鴨脷洲大橋喺1980年落成。

香港島西端同南部未有鐵路服務嘅範圍主要係靠巴士同小巴服務。

### 地底交通

港鐵港島綫行港島北岸，來往堅尼地城至柴灣，1985年起分段通車。南港島綫東段來往金鐘至海怡半島，2016年底通車。南港島綫西段同北港島綫就重建議緊。

### 對外交通

家陣有3條海底隧道（東區海底隧道、紅磡海底隧道同西區海底隧道）、3條港鐵路線（東涌綫、荃灣綫同將軍澳綫）同機場快綫連接香港島同九龍半島同新界。第4條過海鐵路沙田至中環綫而家仲起緊。

島內亦設有渡輪碼頭，有定時嘅航班來往九龍（包括尖沙咀、紅磡、九龍城、觀塘等等）同離島（包括馬灣、愉景灣、梅窩、坪洲、長洲同南丫島）。
呢篇文講民國創立嘅第一個市級管治機構。想搵繼任單位嘅話，請睇「**廣州市人民政府**」。
《廣州市市政公報》新年特刊封面上嘅廣州市市徽。
**廣州市政府**，係由中華民國國民政府時期始，喺廣州市建立起嘅最高地方行政機構。民國14年（1925年）7月4號由廣州市政廳改組，先後直屬廣州、南京國民政府管轄。

沿革
--

睇埋：廣州市政府合署
1930年代未搬去中央公園前嘅市政府，位置喺省財廳西邊。
民國7年（1918年）10月22號先成立咗「廣州市政公所」，31號改咗叫廣州市市政公所，係廣東省負責管理廣州市政嘅專門機構，行政區劃上廣州仲由歸番禺、南海兩縣管轄。民國10年（1921年）2月15號廣州正式設市，開創咗中華民國嘅都市建制嘅先河。「廣州市政廳」成咗廣州市嘅行政機關，下設教育局等6局及總務科。

民國14年（1925年）7月4號廣州市政廳改組成「廣州市市政府」。民國18年（1929年）10月，廣州市改叫廣州特別市，直屬國民政府，廣州市政府喺第年1月15號改名「廣州特別市政府」；同年8月18號改返「廣州市政府」，係廣東省轄市。民國27年（1938年）10月21號，日軍侵佔廣州，廣州市政府先後撤去咗廣東省廣寧縣、廣西省懷集縣（而家歸屬廣東省）、廣東省興寧縣。民國34年（1945年）8月光復後，廣州市政府返到去廣州市原址辦公。民國36年（1947年）7月1號，廣州市再次改成行政院轄市。直至民國38年（1949年）10月14號，中國人民解放軍進入廣州為止。

創始情況
----

首屆市長孫科係孫文之子，係美國加州大學市政科畢業生；市政廳屬下工務、衛生、教育、公安、財政、公用六局，局長三人係美國留學生，兩人係日本留學生，一人係法國留學生，所以時人評價市府係「洋化機關」。市政廳一般職員中都有20幾人有西方大學教育背景，政府中受過中高等教育嘅就佔有89%。因此時人話：「廣州市長局長，盡留學專門家，其他職員有專門學識者至百分之八十以上，其汲引新人才，可謂至矣」。

機構發展歷程
------

廣州市政府職員錄封面
廣州市市政公報
民國14年（1925年）市政府成立時，下轄公安、財政、衛生、教育、工務5局，設有秘書及總務科。公用局撤銷後，啲職權由財政、工務兩局分別接手。

民國15年（1926年）6月11號，工務局電話所改做市政府直屬機構。8月2號成立咗「廣州市土地局」。10月1號成立咗「廣州市政府印刷所」。

民國16年（1927年）1月31號，廣州市電話所劃歸交通部管理，6月8號畀返廣州市政府管理；同月成立咗「廣州市市政府購料委員會」。7月8號開返市公用局，市電話所畀渠管埋。10月1號「廣州市立銀行」正式開業。10月10號，市政府印刷所同廣州市土地局下屬嘅土地日報社合埋成咗「廣州市政日報社」，係市政府嘅直轄機構。12月1號成立咗「廣州市政廳調查統計委員會」。12月8號成立咗「廣州市公益局」；同月市政府購料委員會停止辦公。

民國17年（1928年）1月7號撤銷咗市公益局、市政廳調查統計委員會。1月17號市政府購料委員會恢復辦公。7月市政日報社改成「廣州日日新聞社」。11月1號，普濟三院、市立貧民教養院、市立盲人學院合埋一齊做「廣州市貧民教養院」，係市政府嘅直轄機構。呢個月仲成立埋「廣州市市營事業經理專員辦事處」。12 月成立咗「廣州市城市設計委員會」。

民國18年1月10號，成立咗「廣州市自來水管理委員會」，將自來水公司交由呢個委員會管理。7月1日成立咗「廣州市政府審核委員會」。8月1號，成立咗廣州市自動電話管理委員會。9月1號，市政府改組內部機構，撤銷咗總務科，分設第一、第二科。9月11號，成立咗「廣州市社會局」，市貧民教養院交由社會局管轄。12月31號，廣東交涉署撤銷，由市政府接管辦理廣州市對外交涉、發放護照等事務；同日，市政府審核委員會、廣州市城市設計委員會都撤銷埋。

民國19年（1930年）8月11號，政府為整頓廣州電力公司，成立咗廣州特別市電力整頓委員會，隸屬市政府。12月撤銷咗市營事業經理專員辦事處。

民國20年7月30號成立咗廣州市政府協助地方自治委員會。呢個月撤銷咗市政府購料委員會。

民國21年2月，廣州市城市設計委員會重新搞返。3 月1 號，廣州市政日報社改叫廣州市民日報社。7月8日，撤銷咗廣州市電力整頓委員會，改成立市電力管理委員會。

民國22年6月1號，撤銷咗市自來水管理委員會，改成立廣州市自來水管理處。9月，廣州市城市設計委員會改組成廣州市設計委員會。

民國23年1月12號，成立咗廣州市辟路審定委員會，同市設計委員會合署辦公。4月21號，市電力管理委員會改成廣州市電力管理處。10月成立咗廣州市土地徵收審查委員會。

民國25年1月16號成立咗廣州市市營事業審核委員會。8月10號，撤銷市公用局，市工務局接管業務。8月14日，撤銷市教育局，市社會局接手業務辦理。9月16日整返市政府購料委員會。9月23號，市自動電話管理委員會改成廣州市電話管理處。10月成立咗廣州市政府保甲編查處。11月成立咗廣州市無軌電車籌備委員會。12月1日成立咗廣州市交通管理處。

民國26年6月，市土地局改叫廣州市地政局。

民國27年10月21號，市政府撤至廣東省廣寧縣、廣西省懷集縣，設市政府保管委員會負責保管財物，其他機構均名存實亡。

民國34年光復後，9月18號市政府返到咗廣州市原址辦公，所屬機構陸續恢復，計有：市社會局、市警察局、市財政局、市教育局、市地政局、市工務局、市公用局、市衛生局、市自來水管理處、市電力管理處、市自動電話管理處、市銀行；市政府內設機構有：秘書處、民政處、參事室、會計室、統計室、人事室。

民國35年3月1號。根據當局新嘅組織規程及編制，市政府增加咗廣州市政府軍事科；市政府民政處改成市政府民政科；撤銷市教育局、市公用局，市工務局、市社會局分別接手啲業務辦理。6月14號搞返咗市教育局。7月，成立咗廣州市政府田糧科；市電力管理處、行政院資源委員會合組廣州電廠。下半年仲成立埋廣州市稅捐徵收處、廣州市政府設計考核委員會。

民國36年7月1號，廣州市再次改成行政院轄市，市政府所屬各機構唔變。10月1號設返市公用局；撤銷咗市政府軍事科、市政府民政科，成立咗廣州市民政局；市稅捐征收處改由市財政局管理；撤銷咗市政府田糧科。

民國37年6月11號，市政府秘書處第三科擴組成廣州市政府新聞處；市政府會計室改做廣州市政府會計處。

歷任廣州市政府市長
---------

內文：廣州市市長一覽

參考
--

1. ↑  程天固回憶錄 程天固

維基同享有多媒體嘅嘢：  
**Canton City Government**

 

|  |  |  |
| --- | --- | --- |
| 前任：**中華民國 廣州市政廳** | **中華民國 廣州市最高行政機構**1925年7月4號－1930年1月15號；1930年8月18號－1949年10月 | 繼任：**中華民國 廣州特別市政府** |
| 前任： **廣州特別市政府** | 繼任：**中華民國 廣州特別市公署** |
| 前任： **汪氏廣州特別市政府** | 繼任：**中華人民共和國 廣州市人民政府** |
呢竇老鼠仔係 **feeder**（粵拼：fit1 daa4）—英文**餵飼者**噉解，即係話呢啲老鼠仔係養嚟做寵物糧食嘅。
**生餌**（粵拼：saang1 nei6），又或者叫**活餌**，係指用生勾勾嘅動物做餌餵寵物。例如想像而家有一位寵物飼主，佢買幾隻生勾勾嘅倉鼠返嚟，將啲倉鼠同（例如）佢隻寵物蜥蜴擺喺一個浴缸裡邊（班倉鼠走唔甩），然後佢再畀隻蜥蜴捉啲倉鼠嚟監生食落肚。喺實際應用上，呢種做法通常係攞某啲昆蟲或者嚙齒目做飼料，而餵嘅對象通常係爬蟲類或者兩棲類，好似係蜥蜴、蛇或者龜呀噉。

生餌嘅做法幾有爭議性，有專家指出，餵生餌可以畀一隻寵物發揮捕食者嘅本能，能夠為佢帶嚟刺激，但亦有好多人覺得噉做殘忍得滯。

常用生餌
----

以下呢啲小動物都係成日畀人攞嚟做生餌嘅：

* 昆蟲
	+ 蟋蟀
	+ 蝗蟲
	+ 黃粉蟲
* 嚙齒目
	+ 大鼠
	+ 老鼠
	+ 倉鼠
* 細隻嘅鳥類
	+ 雞仔
	+ 鴨仔

常見寵物
----

以下呢啲動物都係成日畀人用生餌嚟餵嘅：

* 爬蟲類
	+ 蜥蜴
	+ 蛇
	+ 龜
* 兩棲類
	+ 青蛙

理由
--

至於啲人點解會揀用生餌餵自己嘅寵物，一個常見理由係因為噉樣「自然」啲：有啲專家同爬蟲類愛好者主張，食肉動物喺佢哋嘅自然環境當中都係會捉生嘅獵物嚟食嘅，所以用生餌嚟餵呢啲寵物能夠畀佢哋展現自己喺自然環境下嘅行為、得到某啲人工飼料提供唔到嘅營養、仲可以透過追捕獵物嚟得到一定嘅認知刺激。有唔少爬蟲類愛好者亦都表示，話佢哋覺得用咗生餌之後佢哋嘅寵物活躍咗。

爭議
--

生餌呢種做法幾有爭議性：首先有動物權益人士指出，畀人攞嚟餵生餌嘅動物，往往會喺餵飼過程當中承受極大嘅恐懼同痛苦，所以呢種做法非常唔人道；而且亦有爬蟲類愛好者指出，喺餵生餌嘅過程入邊獵物梗會或多或少反抗，而佢哋反抗嗰時有可能會整傷隻寵物。因為呢種做法咁多爭議，有好多國家地區都會立法限制生餌嘅使用。

註釋
--

1. ↑  要留意返軼事證據嘅概念。

睇埋
--

* 捕食
* 飼料
* 環境豐富化

引咗
--

1. ↑  "What Do Bearded Dragons Eat? 10 Best Foods & Feeding Guide 2019". *Timeline Pets*. 2018-12-23. Retrieved 2021-03-27.
2. ↑  How will I keep my reptiles entertained, alert, and interested in their surroundings?. *RSPCA*.

拎
-

* （英文） 雷公蛇能夠以幾快嘅速度食八隻倉鼠呢？，呢條片用咗倉鼠做生餌餵蜥蜴，初頭啲倉鼠嘗試逃走，但係最後都難逃畀蜥蜴食落肚嘅下場。呢啲噉嘅影片 YouTube 上邊大把。
1922年美國化學家鄱齡(Linus Pauling)畢業照，戴住四方帽
**四方帽**係大學生或者研究生畢業戴嘅帽。個帽就有似隻杯𢲩落頭，杯上面連埋塊四方形板。板頂中間有幾條絮髧落來。雖然戴四方帽加畢業袍係英美習俗，但係好多地方都跟呢套。當然，重有好多畢業用自己一套。

起源
--

四方帽係來自基督敎三角或者四角帽（biretta），家下羅馬天主敎同聖公會間中都有用。亦都有人話係掉返轉。無論點，兩種帽都係由古羅馬 pileus quadratus變來，即係頭蓋骨加塊四方。

原本四方帽只係畀碩士用，之後就改到學士同大學生都可以用。

變化
--

美國俄亥俄州富蘭克林大學一個頂鋼四方帽地標。
英國博士就興戴都鐸圓帽，美國都興四六八邊帽，好似蘇格蘭帽。

家下亦有啲中小學都學埋帶畢業帶四方帽。

傳統着法
----

好似其他帽一樣，除非係高官，響屋裏面男人係唔戴住，而係拎住。因為咁，有啲畢業禮響室內，只係派畀女人戴，甚至唔至人人都唔戴。所以英國市區有傳聞，話畢業禮無四方帽，係抗議大學收女人。

去到20世紀下半段，學校先生會戴四方帽敎書，家下變成敎書專業標誌。

傳統個絮係黑嘅，後尾絮色代表讀邊科，或者係讀邊間學校。


|  |  |
| --- | --- |
| Stub icon | 呢篇**四方帽**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
想搵第二個意思嘅話，請睇「**凱撒 (搞清楚)**」。
凱撒胸像，喺拿玻里國家考古博物館
**凱撒**（拉丁文：**Gaius Julius Caesar**，前100年7月13號—前44年3月15號），後世尊稱**凱撒大帝**，古羅馬軍事家、政治家、文學家。

跟拉丁文名，Gaius就係佢鄉下，即係高盧，大概係家下法國地方。

凱撒出身貴族，歷任財務官、大祭司、大法官、執政官、監察官、獨裁官等。前60年同龐培（拉丁文：Pompeius；英文：Pompey）、克拉蘇（Crassus）秘密結成前三頭同盟，之後出任高盧總督，用咗8年時間征服高盧全境，襲擊咗日耳曼同埋不列顛。前49年，佢率軍佔領羅馬，打敗龐培，集大權於一身，實行獨裁統治，制定咗《儒略曆》。

前44年，佢俾布魯圖所領導嘅元老院成員暗殺身亡。佢甥孫同養子屋大維擊敗安東尼開創羅馬帝國，做咗第一位皇帝（拉丁文：Imperator）。

凱撒係啤牌之中嘅階磚K。

家世背景
----

凱撒公元前100年7月喺羅馬出世，佢喺父系同母系兩方面都出身於純貴族嘅家庭環境中，由此獲得好好嘅蔭庇。

### 老豆血緣

* 佢老豆喺前100年前後做過財政官、大法官等職務，重做過小亞細亞嘅總督。咁顯赫嘅身世，註定凱撒至少會做類似行政官嘅職務。
* 佢阿叔塞克斯圖斯·儒略（Sextus Julius）公元前91年晉升到執政官嘅職位。
* 佢姑母茱莉婭嫁咗畀元老院民眾派領袖蓋烏斯馬略。

### 老母血緣

* 佢阿公盧西烏斯·奧萊利烏斯·科塔，喺前119年擔任過執政官。特別係喺凱撒事業嘅開始階段，佢始終支持同有求必應，得到強而有力嘅支持。
* 佢老母奧萊莉婭，嚟自權勢好大嘅奧萊利·科塔家族。

家譜
--

凱撒好努力咁幫自己整個神聖嘅家譜：喺神話裏面，起羅馬嘅人羅穆盧斯嘅祖先係特洛伊英雄安喀塞斯同女神維納斯（希臘人嘅阿芙蘿黛蒂）所生嘅特洛伊王子埃涅阿斯。而埃涅阿斯個仔阿斯卡尼又叫尤爾（Julus），夾硬當係自己氏族（Julius）嘅祖先，話自己係維納斯嘅後裔。

生平
--

### 早期教育

同嗰個時代任何一個年青嘅羅馬貴族一樣，按傳統，喺學完字母、數字同拉丁文嘅入門知識之後，凱撒跟著雄辯術老師學演講辯論，另外又學咗哲學、法律等嘅基礎知識；最後，接受軍事嘅教育，睇歷史、攻城術同戰術等方面嘅著作，參加各樣嘅軍事體育訓練。

7歲嗰時，凱撒俾人送咗入專門培養貴族子弟嘅學校。凱撒嘅文學、歷史、地理等嘅科目成日俾老師嘅誇獎。佢活潑開朗，頭腦靈敏，令老師驚奇嘅係有問唔完嘅問題，成日打爛沙盤問到篤。凱撒細個最崇拜嘅就係佢姑丈—馬略，佢成日纏住姑丈同佢講佢出征打仗嘅故仔。凱撒嘅老母相信自己個仔唔係凡夫俗子，就加強咗對佢嘅教育。凱撒並冇辜負佢老母嘅期望，博覽群書，學業日益長進，文章寫得好好，十幾歲就發表咗《赫庫力斯的功勳》同悲劇[[《俄狄浦斯》。佢好鍾意古希臘文化，尤其係古希臘嘅古典文學。除咗文學，凱撒重鍾意體育運動，佢精通騎馬、劍術等，肌肉發達，體魄好強健。

按照羅馬習俗，凱撒15歲開始著成人嘅白長袍。

### 初出茅廬

#### 同蘇拉嘅衝突

公元前86年同前84年，元老院嘅民眾派領袖馬略同秦納先後死咗，秦納提名過凱撒做朱庇特神祭司。雖然凱撒一次過冇咗兩個保護人，但亦同時得到從事某種職業並得到巨大成就嘅自由。前84年，凱撒娶咗秦納個女科涅莉亞做老婆。呢場婚姻唔單止令佢有一個女—尤莉婭，亦令佢得到元老院嘅民眾派成員嘅支持。

前82年，喺內戰中取勝，並得到元老院精英派成員支持嘅獨裁官蘇拉要求凱撒同科涅莉亞離婚，不過佢拒絕並謹慎噉離開羅馬。喺親友幫助下，凱撒避過放逐同死亡嘅威脅。雖然後來蘇拉屈服於對後生嘅凱撒嘅各種有利嘅強大壓力而寬恕咗佢（傳說，蘇拉喺同意寬恕凱撒嗰時，向為凱撒求情嘅屬下講過：「你哋要知，呢個後生仔會比馬略可怕百倍！」），但凱撒都係覺得遠離羅馬更為審慎。

#### 第一次去東方

公元前82年至前79年，凱撒旅居東面，喺前81年跟馬爾庫斯·泰爾穆斯（Marcus Terentius Varro Lucullus）去小亞細亞。佢去到小亞細亞之後，好快就接受咗一個使命：去比提尼亞搵船。比提尼亞國王尼科美德應承咗畀船羅馬，但係唔肯履約。凱撒完成咗呢個任務。或者係完成得太完美，佢嘅對手開始傳言呢個羅馬使者唔尋常嘅魅力，先至搞到狡猾嘅國王聽話。雖然淨係一個插曲，就令人留低佢係基嘅印象，而且呢個影響係長遠嘅，佢嘅士兵（根據蘇維托尼烏斯嘅講法）喺好耐之後嘅一次凱旋式入面話佢統帥係「所有女人嘅男人，所有男人嘅女人」。

前80年，凱撒跟住軍隊去咗米蒂萊，喺戰鬥入面顯示咗佢嘅軍事同外交才能，因為表現英勇攞咗桂冠。前79年至前78年，佢重參與清剿奇里乞亞海盜嘅戰鬥。

#### 返番羅馬

前78年，蘇拉死咗之後，凱撒返番羅馬。喺幾年間並冇乜大作為，好少關心政治，淨係以辯護人身份喺法庭幫自己或者擁護者辯護同起訴。例如：前78年喺執政官萊皮德叛亂失敗之後，要求赦免自己嘅擁護者；前77年起訴政敵多拉貝拉貪污；前76年幫希臘人辯護，同該尤斯·安東尼烏斯對抗。

#### 第二次去東方

但係，凱撒冇堅持落去，前76年，再次踏上去東方嘅旅程。公元前75年，佢喺羅德島，拜米隆個仔-雄辯大師阿波羅尼奧斯為師。

佢喺旅途中，俾奇里乞亞海盜綁架過。海盜要求用二十蚊塔蘭特嘅大額贖金。凱撒笑佢哋唔知道自己嘅身價，要求佢哋至少要攞五十蚊塔蘭特。喺等贖金嘅8日之中，佢俾海盜控制，但係佢對佢哋講，獲釋之後一定會將佢哋釘十字架，海盜以為佢講笑，依然對凱撒好好。

凱撒獲釋之後做嘅第一件事-實踐承諾，組織隊艦隊，捉嗮劫持佢嘅海盜。或者係嗰啲海盜對凱撒好好，凱撒為咗減輕佢哋嘅痛苦，喺釘佢哋十字架之前，就刎佢哋頸。

政治經歷
----

C. Iulii Caesaris quae extant, 1678
### 早期職位

* 前74年，凱撒返番羅馬，好快就繼承舅父奧萊利烏斯·科塔嘅職位-祭司
* 前72年，佢攞咗第一個選舉嘅低級職位-軍事保民官（古羅馬官職體系中最低一級）
* 前70年，凱撒又參選，做咗前69年嘅財務官（羅馬官職體系第一個正式官職，只有30歲以上先可以參選，任期一年，獲勝者自動獲得元老院議員嘅資格）
* 喺前69年去西班牙做總督嘅副手，主管省嘅財政
* 佢喺西班牙各城審案嗰陣，喺赫庫利斯神廟見到亞歷山大大帝塑像，諗到亞歷山大大帝喺自己呢個年紀已經征服世界，自己重乜都冇，就辭職，離開咗西班牙
* 前66年，凱撒返番羅馬之後被委任做「阿庇亞大道管理人」嘅頭銜，維護呢條連接羅馬同布林迪西烏姆（大概家下布林迪西）嘅路
* 佢自薦做新市政官嘅職位同當選（古羅馬嘅市政官類似宜家嘅市長，主要係負責城市嘅公共設施（特別係神廟）嘅建設同維護，管理市場同其他羅馬日常生活嘅事務。而且呢個職務係勁困難嘅，因為市政官重要組織最受羅馬人歡迎嘅競技項目之一-大賽馬嘅。呢個活動經費好有限，但係市政官想喺佢嘅政治事業好啲，佢一定要搞場盛大嘅競技活動，咁即係話市政官要自己出錢搞）
* 為咗取悅平民，凱撒為公眾提供咗好多好正嘅競技比賽，起好多好正嘅公共建築，完咗一年嘅市政官任期，但係自己就破產（爭人幾百塔蘭特，以宜家嘅貨幣嚟計，差唔多係幾百萬歐元），嚴重咁威脅到佢未來嘅政治生涯
* 前63年係著名演說家西塞羅嘅執政官任期年，佢選擇同元老院金精英派合作而同羅馬返平民階層決裂，結果佢喺任期中顯得無所作為。相反，凱撒此時節節勝利。
漢堡包
**漢堡包**係指有肉夾響入面嘅一種包，個中文名來自英文 **Hamburger**，同時有音譯同意譯嘅嘢喺度，有時亦直接叫做**漢堡**。漢堡包個原名係出自德國城市漢堡市（Hamburg）。喺英文入邊，Hamburger就係指「嚟自漢堡嘅」，可以係指漢堡包本身，或者係包裏面由牛絞肉或其他夾有牛絞肉做成嘅肉餅。呢一種肉餅而家喺中文成日叫做漢堡扒，而漢堡包就用來專指夾咗漢堡扒嘅圓包三文治。

1980年代，跟住美國嘅連鎖快餐店「麥當勞」喺亞洲地區嘅推廣，中文嘅漢堡包呢一個字已經變成由小圓麵包做成嘅三文治嘅代稱。

亞洲地區
----

漢堡包喺亞洲以外嘅地區仍然係餐廳裏面標準嘅食譜之一。亞洲人因為習慣咗只係喺快餐店先至可以食到漢堡包，對於喺餐廳使十幾蚊美金去買一個漢堡包嘅行為會覺得好怪，因為佢哋會覺得唔值得；但係西方人就將佢當成一般菜式。

### 食材同醬料

亞洲地區嘅漢堡包嘅做法同埋材料跟住不同嘅地區而異：一定會有切開嘅小圓麵包，入邊夾著各種嘅食材同醬料。

#### 典型包餡

* 牛肉漢堡扒
* 生菜
* 番茄片
* 洋蔥
* 酸瓜
* 芝士
* 番茄醬
* 蛋黃醬
* 芥辣醬

#### 新型

菠蘿、豬肉漢堡扒、海鮮，雞扒等等唔同嘅選擇。

睇埋
--

* 熱狗

參照
--

1. ↑  〈存档副本〉. *dict.revised.moe.edu.tw*. 原著喺2016-07-12歸檔. 喺2021-06-10搵到.

維基同享有多媒體嘅嘢：  
**Hamburgers**
一隻黑膠細碟
CD細碟
**細碟**（粵拼：sai3 dip6\*2；英文：**Extended play**，簡稱**EP**），又叫**迷你專輯**（mai4 nei5 zyun1 cap1），係唱碟一種，規模介乎單曲同大碟之間。

佢叫細碟係因為喺以前唱碟係實物嘅年代，細碟嘅面積大細的確係細好多（但係喺CD年代已經開始有同大碟一樣大細嘅細碟）。

定義
--

細碟同單曲（英文：single）有時係對應嘅關係，因為喺黑膠唱片流行嘅年代，一隻「單曲」碟好多時係主打一隻歌，但係附送另外一兩隻歌。但係自從上網買音樂流行之後，「單曲」就越來越嚴謹指定只可以得一隻歌，同收錄幾隻歌嘅「細碟」喺概念上分返開。

根據蘋果公司旗下嘅媒體播放器軟件iTunes對細碟嘅定義，係指「收錄四至七隻歌，兼且成套碟總長度唔超過30分鐘嘅唱片」。

銷量
--

由於流行歌手傾向會收錄四至五首歌響EP入面，對於藝人嚟講，細碟比起專輯係「既慳時間又用少好多錢」，所以佢哋都好樂意整細碟。

目前世界上銷量最高嘅細碟係美國重金屬樂隊Ugly Kid Joe嘅《As Ugly as They Wanna Be》，呢隻EP響1991年推出，一年間就賣出二百萬張。

攷
-

1. ↑  "Single and EP Definitions on iTunes - EmuBandsEmuBands". *web.archive.org*. 2017-06-11. 歸檔時間2017-06-11. 喺2021-08-09搵到.`{{cite web}}`: CS1 maint: bot: original URL status unknown (link)
2. ↑  Fuhr, Michael (2015-06-12). *Globalization and Popular Music in South Korea: Sounding Out K-Pop* (英文). Routledge. ISBN 978-1-317-55690-9.
3. ↑  Drever, Andrew (2017-11-29). "Ugly Kid Joe get last laugh on haters after all these years". *The Sydney Morning Herald* (英文). 喺2021-08-09搵到.

|  |  |
| --- | --- |
| Stub icon | 呢篇同專輯有關嘅文係楔位文。歡迎幫維基百科擴寫佢。睇 • 論 • 改 • 歷 |
專業相機影相嘅部份效果自動  
（乜效果都唔開）豐富色彩  
（HDR）夜間拍攝  
（LLS）
**夜間拍攝**（粵拼：je6 gaan1 paak3 sip3；英文：**Low-light photography**／**Night Photography**），簡稱**LLS**，係喺挨晚或晚黑時分，喺戶外地方影相或拍攝嘅行為。一般嚟講，佢需要借人工曝光或長時間曝光攝影先至搞到。其中，曝光時間短嘅可以幾秒，長嘅可以成幾個鐘都得。有咗呢啲高靈敏性嘅圖像傳感器、高速攝影進度、闊光圈鏡或越多嘅鬧市燈光地方，將會越表達到夜間拍攝嘅效果。

另外，夜間拍攝亦可以喺光線比較暗嘅地方影相或拍片用。

發展史
---

全球第一個利用夜間拍攝功能嘅係達蓋爾喺1839年搞出嚟，嗰時佢用望遠鏡嘅長焦距影月球時出現循跡誤差，意味住影到張相會矇查查。後嚟紐約大學化學教授、物理學家同科學實驗家用咗5吋嘅反射望遠鏡，用咗1年時間，喺1840年3月23號成功影到個20分鐘長嘅月球銀板相。後嚟成功消息出街之後，喺19世紀後半，受到愛迪生成功發明電燈膽嘅影響，加上嗰時有越嚟越多街頭地方出現燈光，所以啲人開始喺晚黑時分搞影相工作。20世紀初，有好多報刊雜誌社成日喺晚黑著燈嚟點著鬧市街邊或地方。

1932年，匈籍法國攝影師——布拉西（法文：Brassaï）發佈嘅《巴黎夜遊佬》（法文：**Paris de Nuit**）本黑白雜誌，入面第一次用到晚黑時分影嘅相。喺打緊第二次世界大戰期間，英國攝影家——比爾布蘭德影咗一大堆晚黑時分，喺倫敦街頭嘅黑暗史。尤其喺1970年代，由於有好多狗仔隊加入夜間拍攝嘅工作，亦出現咗挨晚做背景嘅攝影。到咗1990年代，英國攝影家——米高堅拿（Michael Kenna）創辦咗佢最成功嘅商業化夜間相機嚟專門喺挨晚或晚黑影相用。

21世紀初，隨住數碼相機越嚟越流行，加上智能電話亦本身有影相，佢哋都帶咗「夜間拍攝」嘅功能，所以家下唔理係綫上定綫下，街頭巷尾都搵得到帶夜間拍攝功能啲相。

素材
--

以下呢啲素材要喺夜間拍攝先至影到比較靚嘅效果：

* 天體——例如月光、行星、星星。
* 地平線
* 晨綫或昏綫
* 光線比較暗嘅窿或隧道
* 煙花
* 工廠或工業區（多數用嚟影煙霧或蒸汽）
* 夜生活或搖滾樂、爵士樂演唱會
* 喺晚黑時分嘅廢棄建築、爛尾樓或人工設施
* 晚黑時分嘅水體（要有光線情況下）
* 燈光節（晚黑時分著咗燈嗰時）
* 雷暴天氣
* 極光
* 熔岩
* 挨晚或晚黑時分重喺空曠地方營運緊嘅機動遊戲
* 挨晚或晚黑時分喺天上飛嘅噴氣機

範例
--

* 1920年代，克蘭地區嘅湖景同城堡。1920年代，克蘭地區嘅湖景同城堡。
* 悉尼歌劇院嘅公開混合夜景相悉尼歌劇院嘅公開混合夜景相
* 夜間遊樂設施夜間遊樂設施
* 德里嘅五感花園德里嘅五感花園
* 美國金門大橋嘅夜景美國金門大橋嘅夜景
* 東京嘅彩虹橋，喺御臺場嗰邊影。東京嘅彩虹橋，喺御臺場嗰邊影。
* 星加坡夜景星加坡夜景
* 喺巴西利亞嘅巴西國家會議大樓喺巴西利亞嘅巴西國家會議大樓
* 哥本哈根嘅夜景哥本哈根嘅夜景
* 多倫多嘅HTO公園夜景多倫多嘅HTO公園夜景
* 喺廣州海珠區嘅廣州塔喺廣州海珠區嘅廣州塔
* 喺上海浦東新區嘅東方明珠塔喺上海浦東新區嘅東方明珠塔
* 臺北101大廈臺北101大廈
* 哥倫比亞空間發射器哥倫比亞空間發射器
* 喺第5屆廣州國際燈光節嘅「AR互動」擺設喺第5屆廣州國際燈光節嘅「AR互動」擺設
* 新南威爾士州大學嘅夜景新南威爾士州大學嘅夜景
* 聖保羅嘅挨晚景聖保羅嘅挨晚景
* 繽紛悉尼繽紛悉尼
* 喺的士高入面見到嘅的士高波喺的士高入面見到嘅的士高波
* 普烏歐歐火山普烏歐歐火山
* 喺地底施工嘅地鐵站地下區間隧道或地下通道喺地底施工嘅地鐵站地下區間隧道或地下通道
* 喺里約熱內盧嘅2016年奧運開幕式喺里約熱內盧嘅2016年奧運開幕式
* 喺深夜時分拍緊嘢嘅演唱會錄影棚喺深夜時分拍緊嘢嘅演唱會錄影棚
* 極光極光
* 晚黑嘅廢棄建築晚黑嘅廢棄建築
* 莫斯科聖巴西爾大教堂嘅夜景莫斯科聖巴西爾大教堂嘅夜景
* 桂林陽朔西街附近嘅益田西街牌坊夜景桂林陽朔西街附近嘅益田西街牌坊夜景
* 雅典國際機場嘅夜景雅典國際機場嘅夜景
* 煙花煙花
* 喺夜空入面見到嘅流星雨喺夜空入面見到嘅流星雨
* 喺香港太平山頂望落去港島同九龍嗰邊喺香港太平山頂望落去港島同九龍嗰邊
* 東京鐵塔嘅夜景東京鐵塔嘅夜景
* 煙花飆出嘅煙霧煙花飆出嘅煙霧
* 雷暴天時嘅閃電雷暴天時嘅閃電
* 夜空，喺美國胡德山國家森林公園北邊2km地方範圍影。夜空，喺美國胡德山國家森林公園北邊2km地方範圍影。
* 喺農曆每月初九到，天晴時嘅晚黑。喺農曆每月初九到，天晴時嘅晚黑。

連出去
---


維基同享有多媒體嘅嘢：  
**Structures at night**

* Comprehensive tutorials and articles about how to do night photography by The Nocturnes
* THE HISTORY OF NIGHT PHOTOGRAPHY
**袁崇煥**（粵拼：jyun4 sung4 wun6；1584年6月6號—1630年9月22號），字**元素**，號**自如**，廣東承宣布政使司廣州府東莞縣石碣鎮水南鄉（而家廣東省東莞市）人，大明末期嘅其中一位出名嘅軍事家、政治家、抗清人物。

佢喺1619年中進士，後嚟調入兵部守山海關同遼東，先後創造咗寧遠大捷、寧錦大捷等戰績，重參與關寧錦防線等嘅工程。話就話佢打冧咗後金軍隊，但喺崇禎元年（1628年），由於佢出錯對策而導致己巳之變。最後喺京師（而家北京）判凌遲處死，享年四十七。而家好多地方都有袁崇煥紀念館。

金句俾人剷走
------

2010年7月被政府勒令剷走嘅袁崇煥金句。
睇埋：廣州撐粵語行動
2010年7月頭，袁崇煥雕像基座一塊刻住「掉哪媽！頂硬上！」嘅袁氏粗口嘅牌俾人鑿走咗，引起廣府地區民眾嘅反感，結果喺2010年7月25號爆發咗廣州撐粵語行動。

註
-

1. ↑  《《明實錄•崇禎長編》 卷36》.：「未刻，上禦平臺。召輔臣……諭。以袁崇煥，付託不效，專恃欺隱。以市米則資盜，以謀欵則斬師。縱敵長驅，頓兵不戰。援兵四集，盡行遣散。及兵薄城下，又潛攜喇麻，堅請入城。種種罪惡，命刑部會官磔示。」
2. ↑  〈袁崇煥雕像粗口金句被鑿〉. 《明報》. 2010年7月14號. 原著喺2011年6月4號歸檔. 喺2014年9月12號搵到.
3. ↑  〈打壓廣東話升級 明代名將雕像成犧牲品 袁崇煥熱血名句 遭官方下令剷走〉. 香港《蘋果日報》. 2010年7月14號. 喺2014年9月12號搵到.

出面網頁
----

* 袁崇焕是如何走向神坛的 鳳凰網
* 袁崇焕是不是含冤而死 鳳凰網
**瑪嘉烈·希達·戴卓爾，戴卓爾**女男爵（**Margaret Hilda Thatcher, Baroness Thatcher**，1925年10月13號—2013年4月8號），通稱**戴卓爾夫人**，係英國政治家，响1979年至1990年之間做英國嘅第七十任首相。

戴卓爾夫人係自梳士巴利侯爵以嚟，任職時間最長嘅英國首相。如果淨係計單一連續嘅任期，就係自十九世紀初利物浦伯爵以嚟，任職時間最長嘅英國首相。佢係英國史上第一位女首相，第一個經選舉產生嘅主要政黨女黨魁，同埋第一位女性做過重大國務官位（Great Offices of State）。

戴卓爾夫人第一次入閣係嚮1970-1974年，出任希思內閣嘅教育及科學大臣。保守黨政府落台後，佢响1975年成為保守黨黨魁同埋官方反對黨領袖，而且响1979年率領保守黨重掌政府，兼成為英國第一個女首相。

2013年4月8號，戴卓爾夫人因為中風而過身，享年八十七歲。

出面網頁
----


維基同享有多媒體嘅嘢：  
**Margaret Thatcher**

維基語錄收錄咗同呢篇文相關嘅摘錄：
**en:Margaret Thatcher**

* Margaret Thatcher | The Margaret Thatcher Centre
* Margaret Thatcher Foundation
* "History of Baroness Margaret Thatcher - GOV.UK" (英文).
* 戴卓爾夫人喺互聯網電影資料庫嘅資料（英文）



|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
**史提芬·霍金**，CH，CBE，FRS，FRSA（粵拼：fok3 gam1，全名**史提芬威廉霍金**，英文：**Stephen William Hawking**，1942年1月8號—2018年3月14號）係英國物理學家，響公眾評價中，譽為繼歐拔·愛因斯坦之後，最傑出嘅理論物理學家之一。

佢提出宇宙大爆炸自奇點開始，時間由而家開始，黑洞最終都會蒸發，喺統一20世紀物理學嘅*兩大基礎理論*——愛因斯坦嘅相對論同普朗克嘅量子論方面走出咗重要嘅一步。

患有肌肉萎縮性脊髓側索硬化症（ALS）嘅霍金近乎全身癱瘓，發唔到音，但1988年仍然出版咗《時間簡史（英文：A Brief History of Time）》，至今經已賣咗超過1000萬本，成為全球最暢銷嘅普及科學嘅書之一。

生平
--

霍金1942年1月8號喺英國牛津出世，呢一日啱啱好係伽利略嘅三百年死忌，老豆法蘭克係喺牛津大學畢業嘅熱帶病專家，阿媽伊莎貝爾1930年代喺牛津研究哲學、政治同經濟。

霍金係劍橋讀緊書個陣，遇見咗佢第一任老婆珍·懷爾德（英文：Jane Hawking）（Jane Beryl Wilde），遇見冇幾耐佢就被診斷咗有運動神經元病（als）。兩夫妻喺1964年10月訂婚，1965年7月14號結婚。

1990年，霍金同珍離婚，1995年同私人看護伊萊恩結婚。2006年10月19號，霍金同伊萊恩離婚。

2018年3月14號，霍金過身，終年76歲。爾日重係愛因斯坦嘅139歲生忌，而兩位大科學家都係終年76歲。

攷
-

1. ↑  "Physicist Stephen Hawking dies aged 76". *BBC News* (英國英文). 2018-03-14. 喺2018-03-14搵到.
2. ↑  Sample, Ian (2018-03-14). "Stephen Hawking: modern cosmology's brightest star dies aged 76". 《衛報》. 喺2018-03-14搵到.
3. ↑  〈霍金逝世 英國物理學家享壽76歲〉. 《中央社》. 2018-03-14. 喺2018-03-14搵到.

出面網頁
----


維基同享有多媒體嘅嘢：  
**Stephen Hawking**

響維基新聞度有一單新聞係同呢篇文有關：  

 **:zh:霍金访问香港**


維基語錄收錄咗同呢篇文相關嘅摘錄：
**:en:Stephen Hawking**

* 史提芬·霍金嘅官方網站
* 史提芬·霍金嘅Facebook頁
* 史提芬·霍金嘅新浪微博

|  |  |
| --- | --- |
| 權威控制 | 
* WorldCat
* VIAF: 102304634
* LCCN: n81020731
* ISNI: 0000 0001 2103 4996
* ORCID: 0000-0002-9079-593X
* GND: 118761285
* SELIBR: 190248
* SUDOC: 028590295
* BNF: cb120395478（資料）
* BIBSYS: 90139571
* MusicBrainz: 6521b32f-3efb-4662-a0fa-c51f5897581b
* MGP: 78459
* NLA: 36245709
* NDL: 00468083
* NKC: xx0046498
* ICCU: CFIV076585
* BNE: XX989893
* CiNii: DA00189472

 |
呢幅畫描繪嗰位女士同佢條裙畀好多人用 **elegant** 一字嚟描述－啲人覺得位女士嘅打扮好睇得嚟又簡單，冇乜多餘裝飾。
喺美學上，**優雅**（粵拼：jau1 ngaa5；英文：**elegance**）一般係指因為簡單而有嘅美感。優雅係能夠「用最少嘅氣力做最多嘅嘢」，例如一件衫或者一件工藝品設計簡單，但就做到好睇得嚟又實用。

美學討論
----

睇埋：裝飾藝術
有好多人認為，優雅係一種反映成熟嘅美感：啲人覺得，唔成熟嘅人追求靚嗰陣往往會太過落力，例如係一件衫或者一件藝術品帶有啲好樣眼嘅色彩或者又大又重嘅裝飾，同時呢啲特性又好多時搞到件嘢事倍功半－例如件衫車嗰時嘥咗好多額外嘅氣力嚟做裝飾，但件衫又因為裝飾多得滯而唔方便著嗰個人郁動；相比之下，成熟嘅人畀人認為係唔會好特登噉追求樣眼，反而因為識世故，知點樣令一件衫或者一件藝術品好睇得嚟又唔會嘥氣力同資源。

科學應用
----

內文：奧坎剃刀
優雅嘅概念就算係响科學上都會用到：科學上有所謂嘅奧坎剃刀（Occam's razor）概念，意思係指「科學理論應該要愈簡單愈好，要用數量最少嘅命題嚟解釋最多嘅現象」－例如如果有兩個理論，

* 兩個理論都係嘗試緊解釋同一柞現象，而且兩個理論嘅解釋力都一樣咁勁，
* 不過理論 A 要用 30 條方程式先解釋到啲現象，而理論 B 淨係需要用 3 條方程式就達到相同嘅效果（假設啲方程式嘅複雜度相約），

噉理論 B 會畀人認為係一個比較理想嘅科學理論。

有科學哲學方面嘅工作者發覺奧坎剃刀同美學上講嘅優雅有啲似－兩者都係講「假設第啲因素不變，一樣嘢簡單就最好」，所以佢哋就用知性上嘅優雅一詞嚟指奧坎剃刀呢個概念。

睇埋
--

* 美感
* 幾何
* 複雜

文獻
--

* Walsh, D. (1979). Occam's razor: A principle of intellectual elegance. *American Philosophical Quarterly*, 16(3), 241-244.

攷
-

1. ↑  Glynn, I. (2010). *Elegance in science: the beauty of simplicity*. Oxford University Press.
2. ↑  ELEGANCE, A REFINEMENT OF TASTE TO CULTIVATE POLITE SOCIETY.
3. ↑  Skolnick, V. (2009). *The Biblical Path to Psychological Maturity: Psychological Insights Into the Weekly Torah Readings*. Trafford Publishing.
4. ↑  Walsh, D. (1979). Occam's razor: A principle of intellectual elegance. *American Philosophical Quarterly*, 16(3), 241-244.
| How to read a taxoboxHow to read a taxobox**稜皮龜** |
| --- |
|  |
| 瀕危指標 |
| 極危 (CR) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 爬蟲綱 |
|
|
|
|
|
| 目 | 龜鼈目 |
|
|
|
|
|
|
|
|
| 科 | **梭皮龜科**Fitzinger，1843年 |
|
|
|
|
|
| 屬 | ***Dermochelys***Blainville，1816年 |
|
|
|
|
|
|
|
| 種 | ***D. coriacea*** |
|

 |
|
| 二元學名 |
| ***Dermochelys coriacea***(Vandelli，1761年) |
|
|
|
|
|
|
|
|
|
|
|
|
|
|
|

**稜皮龜**係一種大型海龜。有 240 厘米紀錄。背甲黑色，有 7 條淺色高脊。頭黑色，有白點。有明顯嘅鷹咀。因無真正嘅甲殼只有好堅韌嘅硬皮，所以先俾人叫做**稜皮龜**，佢哋係最大最重嘅海龜。

分佈
--

廣泛分布喺遠洋性嘅海洋。分布地遠至北歐嘅斯堪的納維亞海域都有。

食啲乜
---

雜食。主要食水母（尤其係葡萄牙戰艦），亦都食魚毛、魷魚、甲殼動物、軟體動物同海藻等。

保育現狀
----

稜皮龜受《野生動物保護條例》保護，喺《中國瀕危動物紅皮書》度亦列入極危。

### 香港嘅記錄

香港並唔係稜皮龜嘅主要繁殖地，但因為佢喺海洋中嘅遷徙路線極之廣泛，香港水域亦可能係遷徙路線上，所以偶然有機會發現到。根據資料，稜皮龜首次係喺1951年被發現，地點係長洲一個沙灘度，當時佢上岸之後好快就游番落海。之後1963、1964年喺南丫島附近有出沒嘅記錄。1977年有一隻死咗嘅棱皮龜被沖上西貢一處海灘度。西灣（1998年）、東龍洲（1994年）、蒲苔島（2000、2003年）亦發現過屍體。

參考
--

* 《香港的兩棲類和爬行類》
* 《迢迢千里》ISBN 988-201-610-3

睇埋
--

* 香港爬蟲類

|  |  |
| --- | --- |
|  | 呢篇同動物相關係楔位文。歡迎幫維基百科擴寫佢。睇 • 論 • 改 • 歷 |
**歷史學**，簡稱**史學**，係研究人類社會過去一切問題在內嘅科學。歷史學唔係信條、教義、文學。歷史科學嘅目的就係盡可能噉接近真實情況。

研究方法
----

司馬遷嘅史記序
早喺西周就有作冊、史某嘅講法，史喺西周就係記錄人員，喺中國古代記錄歷史有皇家同民間之分，西周金文係皇家史學嘅典範，春秋、史記就係民間史學嘅代表作，歷史學係中國古代皇家教育嘅重要內容。

歐洲嘅歷史學始祖係修昔底德、希羅多德、天主教會史學。歐洲喺啟蒙時代之後，強調理性思考，例如伏爾泰路易十四時代。普魯士蘭克就從語言、民俗調查同使用政府檔案書寫歷史，蘭克就廣泛閱讀普魯士、意大利嘅官方檔案同埋塞爾維亞民族語言，呢啲資料都係當時所重視。20世紀歷史學嘅研究內容同研究主題擴展為社會經濟問題，例如年鑑學派、公共史學、口述歷史。

### 性質

就算係咁，當講到歷史學家嘅工作內容時，佢哋都有一啲明顯嘅共同性質：

能夠被稱為歷史學嘅研究，必定挑選同真實嘅過去有關嘅主題，史學家唔可以捏造同過去事實不符嘅人物同事件，呢樣同文學係唔同，歷史學需要有證據做論證基礎，每講一句說話都要有充足嘅證據作為背後嘅支持，而歷史學家攞嚟引證嘅證據，就叫做「史料」。但係，喺1970年代之後，隨住所謂後現代思潮嘅興起，西方史學界就出現咗較為激進嘅理論家，例如海登·懷特等，佢從語言學同修辭學嘅角度去分析歷史書寫結構，主張歷史同文學係冇本質上嘅區別。

歷史學家喺進行歷史嘅編修時要盡量避免個人主觀嘅意見，唔可以喺從事歷史研究時發表自己嘅立場，因為歷史學家普遍相信自己嘅研究係要幫依家嘅人重建真實嘅過去，如果加入過多自己嘅立場，會令到真相扭曲，呢啲「史料」就唔能夠被社會大眾使用。喺客觀角度去講，錢鍾書認為再客觀嘅「史料」都冇辦法避免真相嘅扭曲，「史學以失真為難逃之劫」。錢鍾書雖然同意司馬光據野史小說撰《通鑑》，但佢都提到「夫稗史小說，野語街談，即未可憑以考信人事，亦能夠據以覘人情而徵人心，又光未申之義也。」

歷史學家除咗重建過去之外，最重要嘅係解釋點解過去會發生呢啲事，以及呢啲事為現代人所帶來嘅意義。所以歷史學家同律師、政治人等同樣研讀歷史嘅人唔同，歷史學家喺研讀歷史時係著墨於思考隱藏喺歷史背後嘅脈絡，而唔係著墨於評估古人嘅是非對錯。歷史學家必須透過各種唔同嘅角度去解釋過去，並唔係用後人之見嚟指責前人之非。

傳統上，歷史學家係為咗搵某個大問題嘅答案先去從事研究，而呢一種大問題通常同當時嘅人有密不可分嘅關係，呢一點令歷史學家同單純嘅好古癖係有分別。中國史嘅奠基者之一司馬遷就提出「究天人之際，通古今之變，成一家之言」作為史學嘅研究目標。歷史學者會為咗解決當下嘅政治改革弊病而去研究古代政治改革嘅成敗得失，而唔係毫無理由噉去研究一個同依家生活無關嘅議題。歷史學唔係為咗累積知識而累積知識；調返轉，佢係為咗某種特定嘅目的而進行有計畫嘅研究。但係，喺20世紀後期，隨住微觀史同文化史嘅興起，傳統嘅歷史觀受到挑戰。女權主義同酷兒理論等「後學」嘅新興學派批判咗傳統史學同社會統治精英嘅緊密聯繫，佢指出依家嘅研究方向係忽略咗邊緣人群同底層社會。

文體
--

傳統嘅中國歷史著作可以分為以下三種體裁：

1. 編年體。以歷史事件發生嘅時間為順序去編撰、記述歷史嘅一種方式。
2. 紀傳體。以人物立傳記（皇帝嘅傳記叫做「紀」，一般人嘅歷史就叫做「傳」，記載諸侯叫做「世家」，特殊情形嘅人物叫做「載記」，記載制度、風俗、經濟嘅叫做「志」，以表格排列歷史大事叫做「表」）嘅方式記敘史實。
3. 紀事本末體。

研究範疇
----

即係史學方法。一般歷史研究會採用史料嘅收羅同編輯。

* 舊史學方法
* 新史學方法
	+ 口述史學法
	+ 計量史學法

史觀
--

* 歷史材料嘅真確性，可信性同埋完整性
* 歷史學理論框架
* 道德評價
* 歷史修正主義同歷史嘅正統教義
* 歷史嘅後設敘述

分支學科
----

* 英雄史觀vs人民史觀（群眾史觀）
* 大歷史觀
* 全球史觀（整體史觀）
* 文明史觀
* 現代化史觀
* 社會史觀
* 反事實史觀
* 理性史觀
* 人本主義史觀
* 科學主義史觀
* 機械唯物主義史觀
* 唯物主義歷史觀（唯物史觀）
	+ 經濟史觀
* 階級史觀
* 革命史觀
* 循環史觀vs進步史觀
* 陰謀史觀
* 虛無主義史觀
* 自虐史觀
* 皇國史觀
* 正統史觀
* 中國史觀（以中國為中心嘅史觀）
* 臺灣島史觀
* 同心圓史觀（台灣主體性）

學派
--

政治史|思想史|經濟史|法制史|社會史|人口史|文化史|科學史|醫療史|婦女史|外交史|教育史|傳播史|藝術史|文學史|史學史|歷史語言學|譜牒學|方志學|歷史哲學|金石學|軍事史|歷史地理學|醫學史|

中華人民共和國教育部定義嘅歷史學一級學科有：考古學、中國史、世界史。

* 蘭克學派
* 實証史學
* 年鑑學派
* 斯賓格勒學派

參考
--

1. ↑  陸游《謂南文集》卷二八《跋呂侍講〈些時雜記〉》曰：「承平無事之日，故都節物及中州風俗，人人知之，若不必記。自喪亂來七十年，遺老凋落無在者，然後知此書之不可缺。」
2. ↑  林校生《錢鍾書史學觀芻說》，《錢鍾書研究》第3輯，227頁。
3. ↑  錢鍾書《管錐綸》第1册，271頁

| * 睇
* 傾
* 改
人文學 |
| --- |
| 
* 哲學（形而上學 · 倫理學 · 美學）
* 藝術（視覺藝術 · 表演藝術）
* 文學同修辭學

* 歷史學（歷史）同考古學
* 法律
* 政治
* 國學、漢學同古典學
* 神學

* 人類學
* 社會學
* 語言學
* 文化研究
* 數碼人文學

 |
| **拉雜相關**
* 文化
* 科學（社會科學 · 圖書館學）
* 學術
* 創作同創意
* 靚
* 心靈
 |
馬鞍山青年會書院新校 （舊外牆）
**青年會書院**（英文：**Chinese YMCA College**），全名**中華基督教青年會書院**，由香港中華基督教青年會主辦，係香港一間基督教中學，地址係新界沙田馬鞍山恒安邨。學校原址喺九龍西油麻地窩打老道香港中華基督教青年會總部現址，1952年建校，1991年正式搬入新界東馬鞍山新校舍。

2023年換上新外牆設計，為紅色、白色、男色等，同學校嘅校徽隻色一樣。

學校歷史
----

青年會書院喺1952年創校，係一間私立英文學校。學校成立初期分為小學部（小五至小六）同中學部（中一至中五）。直到1962年，學校停辦小學部，只開辦中學課程。學校初期得課室12間，另設實驗室、音樂室、圖書室同運動場等。1967年，學校曾嘗試開辦預料課程，但喺1969年停辦。1975年，學校申請轉為資助中學，並喺3年內由私校受助轉為全資助中學。直到1983年，學校開辦高級程度（港大預料）文科班，而理科班就喺1991年新校舍落成後開辦。

學校資料
----

辦學宗旨
青年會書院本住基督精神辦學，培育學生喺德、智、體、群、美同靈育全面發展，實踐非以役人，乃役於人嘅聖經教訓，建設社會。

校訓
你們必曉得真理，真理必叫你們得以自由（約翰福音8章32節）。

校規總則
青年會書院秉承基督精神辦學，培養學生在德、智、體、群、美同靈育方面並進；成為樂於學習、善於溝通、勇於承擔、敢於創新嘅新一代；本「非以役人，乃役於人」嘅精神服務社群，建設社會。我哋希望青年會書院啲學生：  

儀容整潔，舉止端莊；遵守秩序，互相禮讓  

守時盡責，愛惜公物；友愛同學，尊敬師長  

主動學習，勇於求問；反思生命，探索信仰  

自律自愛，追求美善；積極參與，服務社群

班級結構
全校共有24班，包括中一到中六各4班（A、B、C同D）。

學校設施
青年會書院內含多媒體學習中心（二樓和三樓）、語言實驗室（禮堂內）、英語角（圖書館內）、家政室（二樓）、音樂室（一樓）、美術室（一樓）、學生會室（三樓）、社工室（二樓）等；全校課室、特別室同禮堂都有冷氣、投影機、電腦等設備。另外，新建嘅六層教學大樓同比鄰的大型康樂設施已經喺2004年啟用。

課程政策
中一至中五全年一共考三次試。

課外活動
學校共有課外活動38種，分為四個類別：學術類、服務類、興趣類、及體育類。其中中一至中三學生必須最少參加一項課外活動，令學生有均衡發展。其中體育類活動需要透過選拔先入到。

社級
青年會書院共有四個社級，分別為：

* ● 信社（Faith House）
* ● 望社（Hope House）
* ● 愛社（Love House）
* ● 誠社（Sincerity House）

學生入學時以學號來編社級。

校歌
作詞：Mrs. Grace Brunger  

作曲：Mr. Jimmy Hui

學校電子化
-----

智能學生證系統
學校喺2008年2月25號起，要求所有中四及中六同學使用新嘅智能學生證。智能學生證係一種非接觸式智能卡，系統用《eClass》嘅《Smartcard》。智能學生證嘅使用方法同八達通一樣。使用嘅學生要喺每日返學放學，喺學校正門將智能學生證放近閱讀器作登記。喺2008年9月1號，全校正式使用新嘅智能學生證。

喺2011年9月1號，全校學生唔可以用舊嘅智能學生證去拍卡返學。

繳費靈系統
學校喺2008年2月25號起，要求所有中四及中六同學喺用新嘅智能學生證同時使用繳費靈系統繳交學校部份費用。喺2008年9月1號，全校正式使用繳費靈系統繳交學校部份費用，但有啲費用就繼續用現金畀。

遠程教室
學校喺2007年獲優質教育基金撥款起遠程教室，同本地同埋國內師生進行交流。

網絡硬體更新
學校於2011年更換網絡主幹至10G光纖，配合CAT 6網絡接線及全校Wi-Fi，師生可以隨時隨地進行網上學習。

校內組織
----

校友會
青年會書院校友會喺1981年11月11號成立，係早期香港少有嘅校友會組織之一。

學生會

開設科目
----

喺2006至2007年度，青年會書院課程作出以下調整：

1. 中一至中三：電腦資訊科着重跨科協作
2. 中一：通識教育+中國歷史
3. 中二：通識教育+世界歷史
4. 中三：中國歷史+世界歷史+地理
5. 另外綜合人文、旅遊及旅遊業科開設至中五

### 中一至中三

#### 以中文授課科目

中文、普通話、中國歷史、世界歷史、地理、通識教育、美術、電腦、綜合科學、倫理及宗教、設計及科技、家政、音樂、體育

#### 以英文授課科目

英文、數學（只有B,C,D班）

### 中四至中五

#### 以中文授課科目

中文、數學（A、B班）、中國文學、地理、世界歷史、中國歷史、經濟、綜合人文、旅遊及旅遊業、電腦及資訊科技、體育、宗教、物理、化學、生物、經濟

#### 以英文授課科目

英文、數學（C,D班）、會計、附加數學、物理、化學、生物

### 中六

#### 以中文授課科目

中國語文及文化、中國歷史、世界歷史、地理、體育

#### 以英文授課科目

應用英文、會計、電腦、純粹數學、物理、化學、生物、經濟、數學及統計學

出名舊生
----

* 賴慰玲：香港女演員
* 何啟南：香港男演員
* 鍾健威：香港男演員
* 余潔瀅：香港女模特兒
* 麥紫莉：香港女模特兒

參考
--

1. ↑  〈校董會〉. 2009-05-09. 原著喺2009-01-07歸檔. 喺2009-05-09搵到.
2. ↑  〈教職員名單〉. 2009-05-09. 原著喺2009-03-10歸檔. 喺2009-05-09搵到.
3. 1 2 3 4 5 6 7  青年會書院 (2002). 《青年會書院50週年金禧紀念特刊》 (中文). 香港: 青年會書院. pp. 14–15.
4. 1 2  "Chinese YMCA College". 青年會書院'. 原著喺2007-08-18歸檔. 喺2007-09-05搵到. `{{cite web}}`: Italic or bold markup not allowed in: `|publisher=` (help)
5. 1 2  《青年會書院二零零四學年度始業禮印刷品》 (中文). 香港: 青年會書院. 2004年9月1日. p. 3.
6. ↑  青年會書院 (1982年10月). 《青年會書院創校三十週年紀念特刊 Chinese YMCA College 30 th anniversary Special Issue》 (中文). 香港: 青年會書院. p. 95.
7. ↑  〈中四至中五科目表〉. 2009-05-09. 原著喺2009-02-28歸檔. 喺2009-05-09搵到.
8. ↑  〈中六至中七科目表〉. 2009-05-09. 原著喺2009-02-28歸檔. 喺2009-05-09搵到.

出面網頁
----

* 青年會書院 主頁
* 青年會書院 內聯網
* 青年會書院推行國民教育家長及校友(個人名義)關注組
中華民國同各國外交關係，深綠色係邦交國
**中華民國邦交國**係指同中華民國有正式外交關係嘅主權國，視中華民國政府係中國唯一合法代表政府。1949年國府遷臺之前，中華民國邦交國有52個（嗰年聯合國成員國有59個），不過中華人民共和國成立之後，一年之內就淨返38個，但唔少主要國家都仍然有建交；到1971年中華人民共和國取代中華民國嘅聯合國席位之後，邦交國數量再一次大跌，到1978年得返22個，之後隨住各個主要國家都陸續斷交，邦交國數量都係加少減多。1992年南韓同中華民國斷交之後，中華民國就冇嗮亞洲嘅邦交國同埋已發展國家嘅邦交國。

自2016年5月蔡英文就職中華民國總統起至2023年3月，聖多美普林西比、巴拿馬、多明尼加、布基納法索、薩爾瓦多、所羅門群島、基里巴斯、尼加拉瓜同洪都拉斯九國先後同中華民國斷交，中華民國家下剩得13個邦交國。

美洲
--

1. 伯利茲 伯利茲
2. 危地馬拉 危地馬拉

加勒比海
----

1. 海地 海地
2. 聖傑氏尼維斯 聖傑氏尼維斯
3. 聖盧西亞 聖盧西亞
4. 聖文森 聖文森

南美洲
---

1. 巴拉圭 巴拉圭

大洋洲
---

1. 馬紹爾群島 馬紹爾群島
2. 帛琉 帛琉
3. 圖瓦盧 圖瓦盧

非洲
--

1. 斯威士蘭 斯威士蘭

歐洲
--

1. 梵蒂岡 梵蒂岡
**大衛·活特**（1964年4月6號—）係一位美國作家兼指揮家。喺二十世紀九十年代，佢創造咗一個新詞彙「靈音安魂曲」（prequiem），係由靈音（preemptive）同安魂曲（requiem）結合而成。佢用呢個詞嚟描述佢用佛家思想創作嘅音樂作品，呢啲音樂係專為主體往生或彌留之際所用。

活特曾經喺洛杉磯追思服務擔任指揮或音樂總監，參與過2001年喺停運嘅天使鐵路所舉辦嘅民間儀式，悼念事故罹難者李奥·帕拉博並安慰佢受傷嘅遺孀羅拉。 佢都有為悼念野生動物嘅安魂曲指揮過，包括喺海灘堤頂上為一隻跌落嗰度，死咗嘅加利福尼亞棕色鵜鶘舉行嘅悼念式。

活特亦因為複製咗發夢機器而出名，造夢機器係一種溫和刺激神經嘅燈具，曾經喺全球多間藝術博物館中展出。喺德國同尼泊爾，由於活特為文學期刊《朋友》撰稿而為人熟悉，其文章作品主題包括有關物種間嘅因果報應、植物自我意識同巴拉圭嘅殖民地新日耳曼尼亞。

教育背景
----

活特曾經入讀新學院嘅社會研究院，同聖芭芭拉嘅加利福尼亞大學。

新日耳曼尼亞
------

喺2003年，活特當選加利福尼亞州洛杉磯郡杜松山嘅議員。任職議員期間，佢提議與巴拉圭嘅新日耳曼尼亞市結為姐妹城市。為咗推動呢個計劃，佢前往昔日素食主義者／女權主義者嘅烏托邦，會晤當地市政領導。初步接觸之後，佢選擇唔再推動促成呢個關係，但同時畀佢喺當地社區搵到為日後寫作嘅研究事物。最令佢感到興趣嘅係兩位先驅策劃者李察·華格納同伊利沙伯·科士打-尼采嘅嗰啲原始超人類主義觀點；伊利沙伯·科士打-尼采曾經同佢老公本哈·科士打一齊建立咗呢個殖民地，並且喺1886年至1889年間居於當地。

大衛·活特喺1997年嘅
2004至2006年間，活特曾經帶領多個遠征隊前往新日耳曼尼亞探險，並得到時任美國副總統迪克·切尼嘅支持。 2011年，活特授權瑞士小說家基斯蒂安·卡拉赫出版佢哋之間關於新日耳曼尼亞嘅大量通信 ，本書分為兩卷，由威漢出版社喺漢諾威大學出版。 法蘭克福匯報話，活特同卡拉赫之間的書信來往，「抹走咗生命同藝術之間嘅邊界。」明鏡周刊認為，該書嘅第一卷《五年—第一卷》， 係卡拉赫之後創作小說《人類帝國》嘅「精神準備」。

根據安德魯·麥卡恩所講，「卡拉赫同活特一齊到訪當地尋找遺產，不過最早期嘅移民後裔已經所剩無幾。根據信件顯示，卡拉赫促進咗活特想振興社區文化嘅願望，同喺伊利沙伯·科士打-尼采故居原址上興建一座小型拜律特歌劇院。」 近年，新日耳曼尼亞已經變成一個更宜居嘅地方，有住宿加早餐旅館，重有一間臨時嘅歷史博物館。

發夢機器
----

1989年至2007年，活特建造咗發夢機器嘅複製品。 發夢機器係一部由白賴恩·積辛同伊仁·森馬維設計發明嘅頻閃裝置，由黃銅或紙製成嘅圓筒，圍繞電燈轉動——當合埋眼感測嘅時候，呢部機器會觸發一啲類似藥物麻醉或者發夢時所產生嘅心理異變。 喺活特獻贈咗一部發夢機器畀威廉·S·伯洛茲於1996年喺洛杉磯縣藝術博物館舉辦嘅視覺回顧展《進入之門》後，活特同伯洛茲成為好朋友，之後更為慶祝呢位好朋友第八十三個亦係最後一個生日嘅時候，送咗一個「波西米亞風模型」（紙製）發夢機器畀佢。 2002年，蘇富比拍賣行將前一部機器拍賣咗畀一位私人收藏家，而後一部機器就一直留喺史賓沙藝術博物館成為伯洛茲財產嘅長期租借。

註同埋參考
-----


維基同享有多媒體嘅嘢：  
**大衛·活特**

### 註

1. ↑  瑞士古典語言學家湯瑪斯·舒密特將活特嘅書信語調同湯瑪斯·平秦小說中嘅一個背景人物做比較。
2. ↑  1990年，活特發明咗一部虛構嘅用嚟刺激神經嘅機器「狂野人狼，佢嘅作用據稱係同造夢機器相反。

### 參考

1. ↑  S.卡賓特, 《在殺人犯死亡路上的演奏》, 2001年5月9日洛杉磯時報。
2. ↑  A.拉平, 活特肖像 （西雅圖：華蓋創意，2001年)。
3. ↑  K.賴茨，《家庭因天使鐵路引致死亡而起訴城市及企業》，2001年3月16日，洛杉磯時報。
4. ↑  J.道遜，《洛杉磯的天使鐵路》（南卡羅來納州芒特普萊辛：阿卡迪亞出版社，2008年），第125頁。
5. ↑  T.文澤, 《鵜鶘的告別是一首悲歌》, 新聞電報，1998年10月2日。
6. ↑  I.卡洛茲，《新日耳曼尼亞的故事》，伊爾郵報，2011年10月13日。
7. 1 2  C.雷尼卡，《五年一書編著歷程與障礙》，喺J.波頓同其他作者聯合編著嘅《德國監測器79》（萊頓：博睿出版社，2016年）。
8. ↑  J.阿布斯坦，《叢林中重建家園》，三藩市紀事報，2005年3月13日。
9. ↑  J.舒樂特，《作家、自我塑造和敘述者在詮釋上的困難》，喺博卡同卡普聯合編著嘅《作家與敘述者》（柏林：德古意特出版社，2015年），第113-138頁。
10. ↑  D.活特，《故事內情》，*032c*，2011年夏，第180–189頁。
11. ↑  M.凌，《如氈酒加湯力》，法蘭克福匯報，2011年11月9日。
12. ↑  C.卡拉赫與活特，活特，《五年》(漢諾威：威漢出版社，2011年)。
13. ↑  G.迪茨，《卡拉赫的方法》，明鏡，2012年2月13日。
14. ↑  A.L.麥卡恩，《寓言與德國的（半）世紀》，悉尼書評，2015年8月28日。
15. ↑  M.艾倫，《添·李奧利的裝飾》，紐約時報，2005年1月20日。
16. ↑  C.萊特，《隨意的藝術》，洛杉磯時報，1996年8月1日。
17. ↑  布拉格美國大使館，《文學百年》 互聯網檔案館嘅歸檔，歸檔日期2015年4月2號，.，2014年10月。
18. ↑  活特, 《伯洛茲與摩羯座》，瑞士月，2014年3月，第23頁。
19. ↑  史賓沙藝術博物館，《歡迎來到史賓沙藏品館》，堪薩斯大學。

|  |  |
| --- | --- |
| 權威控制 | 
* WorldCat
* VIAF: 174755630
* LCCN: no2011174082
* ISNI: 0000 0003 5593 5615
* GND: 1014196620
* SUDOC: 241581672
* BNF: cb16616878t（資料）

 |
唔好同冷戰搞亂。
東歐嘅地緣政治，有數字嘅就係凍結咗嘅衝突
**凍結衝突** (英文：Frozen Conflict) 係一個喺國際關係嘅概念，代表一個已經停咗打仗但係又沒和約嘅衝突。所以，呢些衝突可以喺任何時間再開始，令情況非常不穩定。

呢個字眼通常都用喺後蘇聯衝突嘅情況，但係其實喺世界上好多不同嘅衝突都一樣適用。因爲呢些衝突都沒正式嘅結束，所以事實上嘅情況，同每邊所聲稱嘅立場可能不吻合。例如，南韓同北韓兩邊都話自己控制成個朝鮮半島，但係實請只係每邊控制一半，仲有一條南北韓非軍事區嚟分清楚界綫。

凍結衝突有時會創立一些有限國際承認國家，例如俄格戰爭之後嘅阿布哈茲同埋南奧塞梯，佢哋分別都只係由5個聯合國成員國所承認。

不同案例
----

### 前蘇聯國家

* 阿布哈茲同埋南奧塞梯 ( 格魯吉亞)
* 頓巴斯 ( 烏克蘭)
* 德涅斯特河沿岸共和國 ( 摩爾多瓦)
* 阿爾察赫 ( 阿塞拜疆)

### 歐洲

* 北塞浦路斯 ( 塞浦路斯)
* 科索沃 ( 塞爾維亞)

### 亞洲

* 臺海衝突
* 韓戰
* 以巴衝突
* 西撒哈拉

睇埋
--

* 領土糾紛
* 冷和平

攷
-

1. ↑  Simon Tisdall (2010-09-22). "This dangerous new world of self-interested nations". *The Guardian*. 喺2014-03-22搵到.
2. ↑  "North and South Korea: A Frozen Conflict on the Verge of Unfreezing?". Isn.ethz.ch. 喺2014-03-22搵到.
3. ↑  "Europe: Frozen conflicts". *The Economist*. 2008-11-19. 喺2014-03-22搵到.
**林心如**（英文：**Ruby Lin**，1976年1月27號—）係臺灣女演員、流行音樂歌手。林心如17歲就以秘撈廣告模特兒開始自己嘅演藝生涯。1998年因出演電視劇《還珠格格》中「紫薇」一角一飛衝天，而被大眾熟知，成為當紅嘅偶像藝人。成名後，林心如嘅演藝事業向多方向發展，包括接拍影視、電影，發售唱碟，為多種商品作廣告代言。

《還珠格格》之後，林心如演藝事業主要喺中國大陸發展，時至今日，透過影、視、歌三方面發展取得到唔錯嘅成績。林心如更喺2006年同佘詩曼、劉亦菲、趙薇並膺「年度華人四大名旦」。2009年，林心如成立一間自己嘅工作室—林心如工作室。

2011年林心如製作《傾世皇妃》、《姐姐立正向前走》、《遺忘》等作品，並擔任女主角，受到好評且人氣大增。繼2010年1月林心如憑電影《非常完美》獲得第4屆中國華鼎獎最佳女配角獎，2010年9月佢再憑《美人心計》獲得第5屆韓國首爾國際電視節People's Choice最受歡迎中國演員演員大獎。

出面網頁
----


維基同享有多媒體嘅嘢：  
**Ruby Lin**

* 林心如嘅官方網站
* 林心如喺香港影庫嘅資料（繁體中文 - 香港）
* 林心如喺互聯網電影資料庫嘅資料（英文）
* 林心如 at AllMovie
* 林心如喺豆瓣電影嘅資料（大陸簡體）
* 林心如喺時光網嘅資料（大陸簡體）
* Ruby林心如嘅Facebook頁
* 林心如嘅Instagram頁
* 林心如嘅新浪微博
* 林心如嘅新浪博客頁面
* Ruby Studio 林心如工作室嘅Facebook頁
* 林心如工作室嘅新浪微博

|  |  |
| --- | --- |
| 權威控制 | 
* WorldCat
* VIAF: 7124866
* LCCN: no2005062338
* ISNI: 0000 0000 5413 6625
* GND: 1089709188
* MusicBrainz: a5a826a2-faaf-4ea1-84e3-2a39e24958ad

 |
|  |  |  |  |
| --- | --- | --- | --- |
| 

|  |  |  |
| --- | --- | --- |
|  | 寶達邨 |  |

 |
|  |
| 地區 | 觀塘區 |
| 類型 | 租住屋邨 |
| 入伙年期 | 2001-2003 |
| 樓宇座數 | 13 |
| 單位數目 | 7434 |
| 面積呎數 | 160 - 540 呎(ft²) |
| 伙數 | 7391 |
| 居民 | 24205 |
| 網站 | 無 |

**寶達邨**（Po Tat Estate）響香港秀茂坪東北部，係香港房屋委員會轄下嘅公共屋邨之一。

寶達邨位於寶琳路同秀茂坪道交界，由13座公屋同寶達商場組成，喺2001年起落成。寶達邨現址本來係水泥廠，後尾香港房屋委員會要發展呢塊地。原本房委會叫佢做「寶琳路房屋發展」計劃，不過呢個名令人誤會條邨叫「寶琳路邨」，甚至將佢同寶林邨搞亂，以為呢個屋邨響將軍澳。

原本「寶琳路房屋發展」計劃分為寶達邨嘅7座公屋，同埋6座叫做「曉琳苑」嘅居屋。因為香港政府決定唔再賣居屋，所以曉琳苑屋無賣到出去，香港房屋委員會決定將曉琳苑6座樓，併埋入寶達邨做出租公屋，而且喺2003年起入埋伙。而寶達商場就喺2002年落成啟用，有一間酒樓同一個街市。另外，寶達邨側邊亦起咗秀茂坪天主教小學嘅新校舍。

喺2003年區議會選舉中，寶達邨自成一個區議會選區，家下區議員係馮家龍。2003年至2007年，當時區議員係蘇家豪。喺2003年之前，寶達邨係順天東區議會選區，當時區議員係何偉途。

樓宇
--

寶達邨
寶達邨

| 樓宇名稱 | 樓宇類型 | 落成年份 |
| --- | --- | --- |
| 達翠樓 | 和諧一型 | 2001 |
| 達富樓 |
| 達康樓 |
| 達怡樓 |
| 達峰樓 |
| 達欣樓 |
| 達祥樓 | 小單位大廈（和諧式設計） | 2002 |
| 達喜樓（原本叫喜琳閣） | 新十字型 | 2003 |
| 達信樓（原本叫樂琳閣） |
| 達佳樓（原本叫佳琳閣） |
| 達顯樓（原本叫顯琳閣） |
| 達貴樓（原本叫貴琳閣） |
| 達安樓（原本叫安琳閣） |

寶達商場
----

寶達商場喺2002年落成，樓高三層，商場之上係達祥樓公屋。商場地下設有街市、一樓設有一間中西式餐廳。另外亦有各式店舖、便利店、食肆、快餐店等。商場二樓重有巴士、的士同埋小巴總站。

交通
--

第一條喺寶達邨做總站嘅巴士路線係九龍巴士13D。喺寶達商場附設嘅巴士總站未落成之前，13D巴士路線曾經喺達翠樓對開嘅垃圾站設置臨時總站。

專線小巴71A喺2001年3月7號投入服務，來往寶達邨同藍田地鐵站。

另外，居民亦可以到寶琳路或者秀茂坪道乘搭其他途經嘅交通路線。

### 主要交通幹道

* 秀茂坪道
* 寶琳路
* 將軍澳道

### 公共交通

* 巴士
	+ 九巴：11X、13D、13M、13P（繁忙時間路線）、13X、88、93A、93K、93M（繁忙時間路線）、95、95M、98A、98C、213D、213M、213X、214、290、290A、N293（通宵路線）
	+ 過海隧道巴士：601、601P（繁忙時間路線）、613、N691（通宵路線）
	+ 機場巴士：A26、A29P
* 小巴
	+ 綠色專線小巴
		- 來往九龍區：71A、71B、76A
		- 來往新界區（將軍澳）：12、12A、13、17、19S（通宵路線）、106、111
	+ 紅色公共小巴
		- 來往觀塘、旺角、佐敦

出面網頁
----

* 房屋委員會寶達邨資料（呢個網站錯誤上載咗秀茂坪邨五期嘅圖片）
* 房屋委員會：寶達商場
* 領匯顧客資訊：寶達商場
* 居者有其屋計劃剩餘單位的擬議用途
彩虹曲苑
**彩虹曲苑**（粵拼：coi2 hung4 kuk1 jyun2）係中國廣東廣州嘅戲院，1958年起好，位置喺荔灣區西華路120號（西華路同荔灣路嘅交界東南角）。佢亦係廣州嘅老牌戲院之一。

史
-

影院喺1958年起好，初期嗌過**彩虹影劇場**，但嗰時得1162個座位兼好多時有粵劇辦。直到1992年11月拆除重建重喺1995年12月起好兼轉型做娛樂性質機構，期間亦改名做**彩虹娛樂城**。1998年由廣州市文化局同演出公司、廣東音樂曲藝團一齊傾過，喺呢間娛樂城開搞廣東音樂曲藝，重喺1999年3月搞咗**彩虹曲苑**出嚟。期間呢間戲院一直播過好多電影同搞過一系列娛樂業務，直到2009年底，廣州市人民政府為咗保護當地粵劇文化，重出咗成千萬文人民幣資金去改造呢間嘢，期間先將電影院停業，再將娛樂城趕走，但工程喺就快開辦2010年亞運嗰時都重未完工，直到2011年4月底先至起好嗮。同年5月1號重新開業後改名做**彩虹曲苑**重轉型做純戲劇業務。

攷
-

1. 1 2 3  〈戲院見證西關粵劇興盛！以前荔灣街坊就在這些戲院睇大戲〉. 《廣州荔灣發佈》. 資訊定製. 2017-06-17.
2. ↑  欣赏粤乐粤韵的休闲乐园——彩虹曲苑[*失咗效嘅鏈*]
3. ↑  〈广州"老舍茶馆"亚运期间唱粤曲(图)〉. 《南方都市报》. 新浪. 2010-10-29. 原著喺2018-03-16歸檔. 喺2017-08-18搵到.
4. 1 2  〈彩虹曲苑将于"五一"节重新开张〉. 《本地姜》. 戏剧网. 2011-04-26. 原著喺2021-03-21歸檔. 喺2017-08-18搵到.
西式早餐
**早餐**係響朝頭早食嗰餐，通常係指瞓醒後，做嘢之前食嘅第一餐。因文化唔同，世界各地嘅早餐都好唔同。

個詞響唔同語言裏頭
---------

中文「早餐」、日文「朝食」、德文「Frühstück」同丹麥文話「morgenmad」嘅意思都係「朝早嗰餐」，但係英文「breakfast」、法文嘅「petit déjeuner」同西班牙文嘅「desayuno」意思都係「破咗禁食」。

世界各地嘅早餐
-------

### 亞洲國家同地區

經典嘅中式早餐：油炸鬼配豆漿
中國大陸
各地早餐都有唔同，粥，有時配以油炸鬼、粢飯等；或食麵，有時會上茶樓食點心，飲品通常係熱或凍豆漿或茶。一啲地區亦有羊肉湯、牛肉湯、燒餅、烙饃作為早餐，各地早餐幾乎全部係中式早餐並充滿當地特色。為提高國民體質，推行學生奶計劃。受西方影響，亦有以西餅、麵包、牛奶、牛奶麥皮、粟米片、咖啡等做早餐。
台灣
早餐通常分為西式早餐同中式早餐，但都經過改造充滿台灣特色。西式主要有各類三文治、漢堡包，而中式就以豆漿嘅商品為主，但界線並唔明顯。常見西式早餐店賣埋豆漿或蘿蔔糕等。另外，連鎖型早餐店喺台灣亦好盛行。
香港
早餐通常係西式早餐同港式早餐，上班族通常會選擇喺快餐店或茶餐廳買早餐食。西式早餐通常有經過改良嘅英式早餐，港式茶餐廳通常賣本地化嘅餐點，好似煎雙蛋、通粉、餐包，亦有即食麵或者三文治，附送冷熱咖啡或茶。最經典早餐A餐單：牛油餐包、西煎雙蛋或炒蛋、火腿通粉/沙爹牛肉麵、送咖啡或茶。近年多咗便利店同麵包舖賣早餐麵包，對趕時間上班族好方便。
日本早餐
日本
飯、麵豉湯、納豆、生蛋、燒魚、綠茶、粥
韓國
朝早食嘅一餐同一日嘅其他餐無分別。
新加坡
早餐通常會係肉骨茶或豆漿。
馬來西亞
椰漿飯、印度煎餅（roti canai）、馬來糕點、麵等等，亦有西式早餐好似麵包。
越南
老百姓一般食各種帶有地方特色嘅小食，好似：牛肉河粉，順華牛肉豬腳米粉等。越南三文治係好受大學生享用因為佢方便攜帶，嘢飲一般係咖啡，豆漿。喺咖啡廳通常都有賣各種早餐套餐。
### 歐洲國家同美國

亞洲麵食早餐
麥當勞嘅經典大早餐（Big Breakfast）
呢啲國家嘅人通常會食麵包或糕餅做早餐，嘢飲通常係果汁、茶、鮮奶或咖啡。

德國
麵包配以果醬、煙肉，奶或咖啡。
法國同南歐
食一啲脆嘅糕點，並飲白咖啡或意式濃縮咖啡（Espresso）。喺古典嘅定義中，香煙亦係法式早餐嘅一部分。法國傳統對早餐並唔重視，呢個可以喺法文早餐一詞——「petit déjeuner」（小午餐），睇得出來。
瑞典
脆皮麵包同魚。
英國
有果醬嘅多士（即吐司）、香腸、蛋類食品同埋醃肉等。傳統飲紅茶。
美國
帶牛油嘅多士或班戟（臺灣人叫「鬆餅」），同一啲蛋類食品。
### 中東

阿拉伯地區
Pita包、Labneh。
埃及
蠶豆配橄欖油、檸檬汁同大蒜。
土耳其
紅茶、白芝士、黑橄欖、麵包、蛋等。
### 南美國家

巴西
生果

營養
--

營養學家認為早餐係非常重要嘅一餐，對人嘅健康非常重要，因為佢提供咗展開一日所需嘅能量。

唔少研究長生術嘅人認為早餐應該食得最多、最豐富。

唔食早餐嘅危害
-------

* 唔食早餐會降低大腦功能，影響大腦發育。肚餓時血糖降低，會令大腦出現障礙，出現頭暈、注意力唔集中、記憶力減退、易攰，甚至影響大腦功能，導致智力下降。
* 唔食早餐容易患消化道疾病。人經過瞓咗一晚，早晨腸內食物已經消化晒，急需補充。如果早餐食唔好，午飯一定會飯量大增，造成胃腸道負擔過重，導致胃潰瘍、胃炎、消化不良等疾病。
* 長期唔食早餐重容易患膽結石。人喺空肚時體內膽汁中膽固醇嘅濃度特別高。喺正常食早餐嘅情況下，膽囊收縮，膽固醇隨住膽汁排出。如果唔食早餐，膽囊唔收縮，長期落去就容易生膽結石。
* 唔食早餐體內膽固醇高。唔食早餐嘅人比食早餐者膽固醇高33%，而所有膽固醇高嘅細路，血管中都有脂肪紋，佢係動脈粥樣硬化嘅早期跡象。

攷
-

1. ↑  "breakfast – definition of breakfast by the Free Online Dictionary, Thesaurus and Encyclopedia". Thefreedictionary.com. 喺28 March 2012搵到.

出面網頁
----

* 不吃早餐危害身體健康
**仇栩欣**（英文：**Jocelyn Chau Hui-yan**，1996年8月31號—），花名「**仇B**」，香港民主派政治家，前北炮同盟（中文：北炮同盟）成員，東區區議會城市花園選區議員、財務及審核委員會副主席，從政前嘅本職係銀行客戶經理。

簡歷
--

仇栩欣喺英屬香港出世，大學商科畢業，之後加入一間零售銀行做客戶經理，曾經喺炮台山分行返工。

2019年，佢受到反送中運動啟發，參與城市花園選區嘅地區工作，同埋喺同年嘅區議會選舉挑戰冧莊五屆嘅區議員許清安，最後佢亦都成功當選。

事件
--

### 反送中示威被老屈襲警

2019年8月11號東區反送中示威嗰晚，仇栩欣喺北角做緊網上直播嗰陣，畀香港黑警襲擊同推落地，之後班黑警仲掉返轉攞襲警嘅罪名老屈返仇栩欣轉頭，後尾仇栩欣踢保，獲黑警無條件釋放返出嚟。但係12月30號，仇栩欣畀黑警通知第二日會強行捉走佢，想再老屈佢嗰晚襲警。2020年8月12號，裁判官判仇栩欣罪名唔成立，裁判官喺判詞入面不但批評黑警當時對仇栩欣濫用暴力，仲斥責佢哋砌詞狡辯、大話冚大話，形容兩名黑警嘅供詞大話連篇，完全唔可信。

### 參選區議員被襲

同年10月12號晚，仇栩欣擺緊街站嗰陣畀人襲擊而受傷，需要送院治理，亦係繼10月8號觀塘區梁凱晴之後第二單針對區議會候選人嘅襲擊。

### 獲選「亞洲地區推動變革嘅後生仔女」

美國有線電視新聞網（CNN）喺2019年12月選出五位「亞洲地區推動變革嘅後生仔女」（Young people across Asia pushed for change），仇栩欣做咗香港唯一獲選嘅人。

### 2021年香港區議員宣誓

2021年9月，佢參與第一場2021年香港區議員宣誓儀式，結果佢同梁詠詩、周卓奇宣誓有效，得以繼續做區議員。

參考
--

1. ↑  香港獨立媒體網：仇栩欣挑機城市花園82秒議員 「區議員，唔應該只係一份工」
2. ↑  〈仇栩欣挑機城市花園82秒議員 「區議員，唔應該只係一份工」〉. 香港獨立媒體. 2019-09-25.
3. ↑  〈港美女區議員被控襲警罪不成立 法官反斥警滿口謊言〉. 自由時報. 2020-08-12.
4. ↑  Young people across Asia pushed for change in 2019. Meet five of them

出面網頁
----

* 〈東區區議會 - 東區區議會議員資料 仇栩欣女士〉. 《東區區議會》 (香港中文). 2020-07-14. 原著喺2021-01-27歸檔. 喺2020-06-11搵到.
* 仇栩欣嘅Facebook頁
* 仇栩欣嘅Instagram頁

|  |  |  |
| --- | --- | --- |
| 前任：**許清安** | **東區區議會城市花園選區區議員**2020年1月1號— | **現任** |
| **新頭銜** | **東區區議會財務及審核委員會副主席**2020年1月7號— |
唔好同梁凱寧或梁凱程搞亂。
 想搵第二個意思嘅話，請睇「**梁凱晴**」。

**梁凱晴**（粵拼：loeng4 hoi2 cing4，英文：**Jannelle Rosalynne Leung**，1994年9月19號—），香港民主派政治家，觀塘願景召集人，曾經做過觀塘區議會月華選區議員、觀塘區發展及重建專責小組副主席，人稱「凱晴BB」、「港版綾瀨遙」。

簡歷
--

梁凱晴喺英屬香港出世，自細喺觀塘成長，中學讀嘉諾撒聖瑪利書院（中文：嘉諾撒聖瑪利書院），2017年香港理工大學會計學系畢業，隨即加入香港其中一間四大會計師樓畢馬威（KPMG）做會計工作。

2019年，佢受到反送中運動啟發，同幾位志同道合嘅後生仔合組地區組織觀塘願景，自己做召集人，揀未有民主派人士參選嘅「白區」落腳參與地區工作。佢自己揀咗月華選區，喺區議會選舉挑戰2007年當選後冧莊12年嘅親中派區議員徐海山（創建力量（中文：創建力量）黨員、新世紀論壇（中文：新世紀論壇）成員）。同年10月8號晚，梁凱晴擺緊街站嗰陣畀人襲擊，見暈同作嘔，要送入醫院。最後佢以54%得票率（攞到近3000票）成功當選。

2021年4月30號，佢响港共法院被逼承認喺2020年6月4號晚參加維園六四燭光晚會，畀香港黑警老屈明知而參與一個未經批准集結罪，因此被強行還押。5月6號畀港共法官陳廣池老屈坐花廳4個月（佢同岑敖暉、袁嘉蔚同時被強行剝奪區議員資格），但佢就刑期提出上訴，响7月20號刑滿出冊。

攷
-

1. ↑  〈【光復區會●觀塘】連登女神凱晴BB拍片謝票 網民激讚〉. 《蘋果日報（香港）》. 2019-11-27. 原著喺2020-01-31歸檔. 喺2020-09-04搵到.
2. ↑  〈香港版綾瀨遙！新科區議員身材太好 日網友暴動〉. 《自由時報（臺灣）》. 2019-11-26.

出面網頁
----

* 

* 〈觀塘區議會 - 觀塘區議會議員資料〉 (繁體中文). 觀塘區議會.
* 梁凱晴嘅Facebook頁

|
|  |
| 前任：**徐海山** | **觀塘區議會月華選區區議員**2020年1月1號－2021年7月9號 | 繼任：**懸空** |
| 前任：**陳俊傑（中文：陳俊傑 (民建聯)）** | **觀塘區議會觀塘區發展及重建專責小組副主席**2020年1月21號－2021年7月9號 |
| 黨職
 |
| **新頭銜** | **觀 觀塘願景召集人**2019年6月29號－ | **現任** |
喺法國巴黎先賢祠入面嘅傅科擺
**傅科擺**（粵拼：fu6 fo1 baai2）係測試地球自轉嘅儀器，喺公元1351年由法國物理學家里容·傅科發明。雖然人類已經知道咗地球自轉好耐，但係傅科擺係第一個簡單嘅實驗可以證明呢件事。現時，有好多科學館同大學都有擺傅科擺，作為擺設。

發明
--

公元1351年，法國物理學家里容·傅科喺萬神廟（今日嘅先賢祠）嘅圓頂掛咗條長67米嘅繩，繩下面綁住重28公斤嘅擺錘，擺錘下面係大沙盤。如果擺錘喐咗下，指針識喺沙盤上邊劃偏離原先嘅運動軌跡。傅科用呢種方法嚟測試地球嘅自轉。

原理
--

模擬傅科擺喺南半球郁動軌跡嘅動畫
由於傅科擺嘅繩喺懸點接觸面上兼隨便轉好多次，所以佢有動力大、阻力細、持續時間比較耐等特點。旋轉方向喺南北半球都唔一樣，其中北半球係順時針，南半球係逆時針。佢之所以有噉嘅轉動，係因為地球自轉而造成。

各地嘅傅科擺
------

內文：[[傅科擺一覽（英文：List of Foucault pendulums）]]
除咗法國先賢祠入面嘅元祖傅科擺之外，世界各地都有唔少複製品，其中香港嘅傅科擺放咗喺般咸道官立小學（原羅富國師範學院校舍），廣州嘅傅科擺就放咗喺廣東科學中心。

睇埋
--

* 自轉

參考資料
----

1. ↑  Oprea, John (1995). "Geometry and the Foucault Pendulum". *Amer. Math. Monthly*. **102** (6): 515–522. doi:10.2307/2974765. JSTOR 2974765. 原先內容歸檔喺2015-04-02.
2. ↑  般咸道官小列古蹟 「防空洞」「傅科擺」留印記

### 書目

* *Classical dynamics of particles and systems*, 4ed, Marion Thornton (ISBN 0-03-097302-3 ), P.398-401.
* V. I. Arnold, *Mathematical Methods of Classical Mechanics*, Springer-Verlag (1989), ISBN 0-387-96890-3, p.123

出面網頁
----


維基同享有多媒體嘅嘢：  
**Foucault pendulum**

* 傅科擺(Foucault pendulum)，國立臺灣大學物理所
呢篇文講嘅係修辭手法。想搵兩樣嘢嘅對應關係，睇吓「**參考**」。想搵學術嘅引用，睇吓「**參考文獻**」。
喺文學，**引用**，又叫**用典**，係種修辭手法，即係指運用其他人嘅名言、事跡或作品，嚟支持作者嘅立場，嚟證明同加強自己所講嘅理論，令到文章嘅內容更為充實。引用可以係用名人講過嘅說話、名人嘅事、物、詩文、典故、寓言、成語、俗語、格言、諺語等。引用依有冇注明內容來源出處分類，可以分為**明引**同**暗引**兩種。

引用係一種訴諸權威或訴諸大眾嘅修辭法。引用利用咗一般人對於權威嘅崇拜同大眾意見嘅尊重，藉此加強言論嘅真實性、說理性、表現力、說服力，藉此達到言簡意賅嘅表達效果。除此之外，引用可以節省文辭，因為引用前人千錘百鍊嘅文字，或者大家比較熟悉嘅名言，往往會好過自己用十倍篇幅先表達到嘅效果。

分類
--

### 明引、暗引

喺引用嘅時候，直接講明所引用嘅內容係出自邊度，畀讀者知道，就係明引；唔指名出處，就係暗引。明引比暗引有更強嘅效果。出處唔明確嗰陣，冇可能明引，唯有暗引。

* 明引
例句：「識得做科學嘅人都應該聽過牛頓話齋，『要求知，就要企喺巨人嘅膊頭上』，將自己嘅思考建基於前人嘅諗頭之上。」—呢段講話引用咗「企喺巨人嘅膊頭上」呢句名言，而且指明咗句嘢係邊個講嘅(牛頓)。
* 暗引
例句：「唔使專修經濟學都應該知，呢個世上冇免費嘅午餐。」—引用咗「呢個世上冇免費嘅午餐」呢句經濟學名言，不過句子入邊冇講話句嘢係邊個講嘅。

### 全引、略引

全引就係完全唔刪改任何字詞嘅引用；略引就係會刪改少少字詞嘅引用。

睇埋
--

* 訴諸權威
* 訴諸群眾
* 參考
* 參考文獻
* 學術寫作

參考
--

1. ↑  蔡宗陽著：《應用修辭學》，台北：萬卷樓圖書，2001年5月初版。頁80-90。
2. 1 2  〈修辭 - 引用〉 (PDF). 原著 (PDF)喺2020年10月20號歸檔. 喺2021年9月9號搵到.
想搵蘇聯同俄羅斯嘅電視節目嘅話，請睇「**時間 (電視節目)‎**」。
「時間點」跳轉嚟呢度。要睇音樂上嘅時間點，請去「**時間點 (音樂)**」。

鐘代表時間
**時間**（粵拼：**si4 gaan3**）係鐘報嘅時分秒，又或時間係長短。時間係哲學，藝術，詩歌同科學主要探討嘅範圍。因為咁廣泛，好難有一個共識嘅定義。有啲學者會唔同意時間係可以度。好多科目都係操作上嘅定義，即係用單位來定義時間。

科學家同技術員用好多時間去度時間，之後就發展咗天文學。時間對社會學重要，有個人價值同有經濟價值。因為人意識到每日以至成世，時間都係有限。時間單位係將一件事有耐，又或者兩件事之問隔幾耐，變成數字。一啲重覆又重覆嘅事就變成標準時間單位。天上走嘅太陽，月亮嘅盈虧同鐘擺都係時間單位例子。

時間响歷史上同空間有好密切關係，最明顯就係歐拔·愛因斯坦寫本廣義相對論，裏面講嘅時空。

**計時**係指量度時間流逝嘅舉動。

時間唔會倒流，而且永遠唔會終止。

相關現象
----

睇埋：狹義相對論同埋廣義相對論
* 時間膨脹：兩個一樣嘅時鐘，兩者之間嘅相對速度唔等如零，佢哋量度到嘅時間會唔一樣；
* 長度收縮：一個觀察者量度一件同佢相對速度非零嘅物件嘅長度，佢度到嘅長度會同細過件物件嘅真實長度；
* 相對質量：一個觀察者量度一件同佢相對速度非零嘅物件嘅質量，佢度到嘅質量會同大過件物件嘅真實質量；
* 質能等價：物質同能量本質上係同一樣嘢，{\displaystyle \mathbf {E=mc^{2}} }；
* **宇宙速度極限**：宇宙入面，物件最大嘅可能速度係光速；

睇埋
--


維基同享有多媒體嘅嘢：  
 **Time**

* 空間
* 時覺
* 音樂，本質上就係「喺時間當中編排聲」嘅藝術，尤其睇吓節奏。
* 時間管理，工作上嘅一種重要技能。
* 時間之父，時間嘅人格化形象。

|  |  |
| --- | --- |
| 權威控制 | 
* GND: 4067461-7
* NKC: ph116842

 |